Sve je više obolelih od raka\nKURŠUMLIJA - Na području Topličkog okruga prošle godine je registrovano trista novoobolelih od karcinoma, a među njima najviše je pacijenata iz Kuršumlije. Predsednik Društva za borbu protiv raka iz Niša, primarijus dr Kadivka Stevanović kaže da u Kuršumliji povećanje obolelih od ove opake bolesti ide i do 170 odsto.\nPo rečima dr Danijele Jovanović sa Onkološkog odeljenja prokupačke bolnice, broj novoobolelih je visok, ali sve više ljudi bez straha odlaze kod lekara čim primete najmanji znak obe bolesti.\n- Preventiva i edukacija stanovništva je veoma važna. O tome najbolje govori primer devojke od 22 godine koja je na vreme primetila promene na dojci, obratila se lekaru i posle operacije nastavila da vodi normalan život- kaže dr Jovanović.\nNajviše pacijenata boluje od raka pluća, dojke, grlića materice, debelog creva i urinarnog trakta. Prokupačko Onkološko odeljenje je kadrovski i operativno potpuno opremljeno da edukuje stanovništvo na poboljšanju zdravstvene kulture.\nRezervisti ponovo protestovali\nKURŠUMLIJA - Vojni rezervisti iz Kuršumlije u subotu uveče su protestovali ispred stanova predsednika Opštinskog suda i predsednika Opštine. Nekoliko stotina rezervista je promenilo maršrutu i umesto uobičajene šetnje kroz centar grada, otišli su u naselje Rasadnik i zvižducima i pištaljkama negodovali ispod terase predsednika suda. Nešto kasnije su se preselili kod zgrade gde živi predsednik Opštine. Kako kažu rezervisti, ponovo je došlo vreme za pištaljke.\n- Najodgovorniji ljudi u gradu moraju da znaju u svakom trenutku da naš problem još nije rešen. Odlučili smo večeras da ih podsetimo i „ pozdravimo“ - rekli su borci.\nKolonu je obezbeđivala policija a rezervisti su se posle šetnje mirno razišli kućama.\nNovo testiranje učenika na drogu\nBEOGRAD - Direktor Specijalne bolnice za bolesti zavisnosti, dr Jasna Daragan rekla je danas da će do kraja godine biti završen drugi ciklus testiranja u svim beogradskim srednjim školama u okviru projekta „Škola bez droge“, prenosi Tanjug.\nOna je ocenila da je „stanje u školama po pitanju droge mnogo bolje nego što se obično misli“.\nU okviru projekta, koji se sprovodi u organizaciji gradskih sekretarijata za zdravstvo i obrazovanje, a čija je prva faza počela krajem prošle godine i obuhvatila 25 srednjih škola na teritoriji Beograda, novom metodom detekcije tragova droge na spoljnim površinama uzeti su brisevi sa školskih klupa, sa kvaka, slavina i iz svlačionica. Ove godine, pored srednjih, obuhvaćeno je i deset osnovnih škola, a obavljaju se i razgovori sa po oko 15 zainteresovanih učenika pomoću kojih se uzajamno informišemo, objasnila je Daragan.\nOdobreno 23,5 miliona za sanaciju štete\nPIROT - Direktor Fonda za građevinsko zemljište u Pirotu Momčilo Antić izjavio je agenciji Beta da se posle nedavnih poplava čine maksimalni napori da se saniraju štete na putnim pravcima i mostovima u pirotskoj opštini.\n- Od Vlade Srbije smo dobili 20 miliona dinara za naknadu štete na lokalnim putevima, a za sanaciju štete na magistralnim i regionalnim putevima 3,5 miliona. Sredstva su bespovratna i obezbeđena su iz budžeta Srbije - rekao je Antić i dodao da je šteta na devet oštećenih mostova na području ove opštine oko 49 miliona dinara.\nVoda oštetila objekte i zemljište\nPALANKA - Predsednik opštine Bela Palanka Aca Spasić rekao je da šteta od nedavnih poplava u toj opštini na objektima, poljoprivrednom zemljištu i infrastrukturi koji su u nadležnosti lokalne samouprave iznosi više od 61 milion dinara.\nSpasić je rekao agenciji Beta da u ovaj iznos nisu uračunate i štete na objektima koji su u nadležnosti republičkih institucija.\n- Reč je o regionalnim i magistralnim putevima i mostovima i regulaciji vodotokova na području naše opštine koji su stradali u poplavama - rekao je Spasić.\nOva opština je posle poplava interventno od Vlade Srbije dobila pet miliona dinara za saniranje šteta.


Završena izgradnja železničkog koloseka na Žeželjevom mostu - Pluton Logistics\n09/08/2018 marko AZVI, pruga Beograd Budimpešta, RZD International, železnički koridor 10, Žeželjev most\nKompanija „RZD International“ saopštila je da je okončala izgradnju železničkog koloseka na Žeželjevom mostu preko Dunava po ugovoru sa španskom kompanijom AZVI.\nPočetkom avgusta, kompanija AZVI potpisala je konačnu situaciju za projekat „Izgradnja donjeg i gornjeg koloseka na Žeželjevom mostu preko reke Dunav u Novom Sadu“, označivši na taj način da je „RZD International“ u potpunosti ispunila obaveze vezane za ovaj projekat u skladu sa uslovima ugovora i da je investitor primio objekat. Od tog trenutka otpočinje dvogodišnji garantni period, saopštio je „RZD International“.\nPodizvođački ugovor za izvođenje radova na izgradnji donjeg i gornjeg koloseka na Žeželjevom mostu preko reke Dunav u Novom Sadu potpisan je između „RZD International“ d.o.o. i španske kompanije „AZVI“ u oktobru 2017. godine.\n„RZD International“ je otpočeo realizaciju projekta u novembru 2017. godine. Izgrađen je donji stroj koloseka na pristupnim delovima mosta i gornjo stroj koloseka i njegovim pristupnim delovima, a takođe je ostvarena isporuka materijala predviđena ugovorom. U realizaciji projekta korišćena je ruska tehnologija za polaganje šinskih polja, kao i kranovi za polaganje.\nSve ugovorne obaveze kompanija je ispunila u roku, bez obzira na teške vremenske uslove, za vreme kojih se realizovao projekat. Nakon 19-godišnjeg prekida, 7. aprila 2018. godine, ponovo je pušten redovan železnički saobraćaj preko Žeželjevog mosta, važnog infrastrukturnog objekta, koji predstavlja deo saobraćajnog Koridora 10 i čini sastavni deo brze pruge Beograd – Budimpešta.\nVrednost realizacije ugovora iznosila je oko 1,6 mil EUR, a finansiranje je ostvareno iz sredstava Evropske banke za rekonstrukciju i razvoj. Za „RZD International“ ovo je bilo prvo iskustvo u svojstvu podizvođača evropske kompanije na teritoriji Republike Srbije.\nFoto: RZD International\n← “Kuehne + Nagel“ otvara logistički centar u Sloveniji\nZadržano preko 2 tone tekstila na Gradini i u Subotici →


Strašni prizori na autoputu u Sarajevu: Objavljeni novi detalji teške nesreće\nVozač automobila koji je učestvovao u teškoj saobraćajnoj nesreći na autoputu kod Sarajeva, u kojoj su poginule tri osobe, udario je u zid na ulasku u tunel, piše klix.ba.\nNa mjestu nesreće se nalaze brojne ekipe policije i vatrogasaca, kao i dežurni tužilac Srednjobosanskog kantona, koji rade na uviđaju.\nPrema prvim informacijama, a koje prenosi Radiosarajevo.ba, poginuli su profesor matematike Srednje saobraćajne škole u Sarajevu Almir B., njegova supruga Lamija S. i maloljetna kćerka, dok je povrede zadobio sin, koji je vozilom Hitne pomoći prebačen u bolnicu.\nPodsjećamo, u saobraćajnoj nesreći koja se jutros dogodila na autocesti A1 u tunelu Igman, na području Općine Kiseljak, smrtno su stradale dvije punoljetne osobe i jedno dijete, dok je jedno dijete upućeno na Klinički centar Univerziteta u Sarajevu – potvrdio je Feni portparol Ministarstva unutrašnjih poslova Srednjobosanskog kantona Hasan Hodžić.\nOn je dodao da je u saobraćajnoj nesreći, koja se dogodila jutros oko 07.55 sati, učestovalo motorno vozilo marke ford.\nPolicijski službenici MUP-a SBK u saradnji s nadležnim Kantonalnim tužilaštvom poduzimaju mjere i radnje iz svoje nadležnosti – kazao je Feni Hodžić.


Annihilator krajem 2018. godine u Novom Sadu\nKanadske thrash metal legende Annihilator nastupiće 12. novembra 2018. godine u SKCNS Fabrika u Novom Sadu.\nJeff Waters i kompanija u Srbiju stižu u okviru “A Tour for the Demented 2018” turneje na kojoj promovišu aktuelni, šesnaesti studijski album “For the Demented”, objavljen početkom novembra za Neverland Music/Silver Lining Music. Biće to drugi nastup Annihilatora u Srbiji u dosadašnjoj karijeri (posle svirke u Domu omadine Beograda 2015. godine), a premijerni u Novom Sadu.\nAnnihilator je “čedo” legendarnog kanadskog gitariste, basiste, pevača i producenta Jeff Watersa. Sastav je osnovan davne 1984. godine i važi za najuspešniji kanadski heavy metal bend svih vremena – Annihilator je, prema zvaničnim podacima, do sada prodao više od tri miliona primeraka svojih albuma širom sveta, a zajedno sa grupama Voivod, Sacrifice i Razor čini veliku četvorku kanadskog thrash metala.\nSpecifično za Annihilator su česte promene postave – kroz bend je prošao veliki broj vrhunskih muzičara, a ekipu koja je realizovala aktuelni album čine jedini originalni član benda, gitarista i pevač Jeff Waters, te gitarista Aaron Homma, basista Rich Hinks i bubnjar Fabio Alessandrini.\nUlaznice će biti puštene u prodaju 20. decembra po ceni od 1.900 dinara za prvih 50 primeraka, dok će redovna pretprodajna cena biti 2.500 dinara. Na dan koncerta, ulaznice će koštati 3.000 dinara.Ulaznice će se prodavati putem Eventim i Gigstix prodajnih mreža, a naknadno će u prodaju biti puštene i oldschool fan ulaznice koje će biti dostupne u Mungos i Felix šopovima.\nMETALLICA ušla na 4. mesto Billboard liste, istisnuli KATY PERRY\nNAPALM DEATH i MEGADETH članovi imaju novi bend\nPreminuo RILEY GALE, pevač benda POWER TRIP\nPogledajte rajder listu METALLICE sa prve turneje\nKoncert Annihilatora pomeren za sledeću godinu says:\n25/09/2018 at 13:26\n[…] Koncert je prvobitno trebalo da bude održan 12. novembra ove godine, ali je plan promenjen. U videu ispod možete pogledati saopštenje Jeffa Watersa o tome. […]\nLegendarni Body Count u Beogradu 18. juna\nNajbolji svetski Nirvana tribute bend u februaru u Novom Sadu\nKao da 2020. nije bila već dovoljno uvrnuta, oglasio se\nKanadski avangardni grindcore bend Fuck The Facts objavio je nakon


Trostav vazdušnom puškom prvi put u Smederevu\nNa strelištu u Sportskoj hali Smederevo u sredu je, po prvi put, održano takmičenje u trostavu vazdušnom puškom.\nNova sportska disciplina je u razvojnom programu Streljačkog saveza Srbije od 2018. godine, a za njeno održavanje na strelištu u Smederevu bila je neophodna rekonstrukcija velike pucaone. Streljački savez Srbije je ovu disciplinu uveo kako bi mladi strelci trostav mogli da treniraju tokom cele godine, a i da bi se prilagodili za period kada počinju da se takmiče u olimpijskom trostavu standardnom malokalibarskom puškom. Pobednici trećeg kola Kupa Srbije u vazdušnom trostavu su David Aćimović iz Gornjeg Milanovca i Sofija Adamović iz Stare Pazove.\nStreljačka družina „Smederevo“ kontinuirano ulaže u rad kako najmlađih kroz Školu streljaštva, preko svih takmičarskih kategorija, ali i u nabavku ne samo osnovnih sredstava za rad, meta, dijabola i malokalibarske municije, već i finansijskih zahtevnijih projekata, poput nabavke novog oružja, savremenih elektronskih meta i nove opreme. Poslednja u nizu investicija, u saradnji sa Streljačkim savezom Smederevo, koji je podneo najveći deo finasijskih troškova, desila se tokom ovog meseca, kada je zbog potreba održavanja treninga i takmičenja u novoj sportskoj disciplini, trostav vazdušnom puškom, urađena rekonstrukcija velike pucaone na vazdušnom strelištu u Sportskoj hali Smederevo. Postavljen je nov pod i novi nosači za postavljanje meta za klečeći i ležeći stav (do sada su postojali samo za stojeći stav), i zamenjeni su fiksirani streljački stolovi novim modularnim. Rekonstrukcija je obavljena u veoma kratkom vremenskom roku ne omevši u velikoj meri redovno održavanje treninga na strelištu. Ovom rekonstrukcijom stvoreni su svi neophodni uslovi da se treninzi i takmičenja i u novoj sportskoj disciplini, trostav vazdušnom puškom 3×20 (tri puta dvedeset) dijabola za kadete i kadetkinje, koja je u razvojnom programu Streljačkog saveza Srbije od 2018. godine, održavaju i na smederevskom vazdušnom strelištu. Do sada su takmičenja u trostavu održavana samo na vazdušnom strelištu u Novom Sadu. Cilj uvođenja nove discipline, pre četiri godine, u Streljačkom savezu Srbije bio je da se strelcima kadetskog uzrasta približi tehnika gađanja trostava, kako bi se što lakše prilagodili kada ovu disciplinu počnu da gađaju malokalibarskom puškom, u juniorskom takmičarskom programu.\nPrvo takmičenje koje je održano na renoviranom strelištu u Smederevu bilo je treće kolo Kupa Streljačkog saveza Srbije u B programu. Učestvovalo je 9 kadeta i 21 kadetkinja. U kategoriji kadeta pobedio je David Aćimović iz Streljačke družine „Dragan Jevtić Škepo“ iz Gornjeg Milanovca sa 583 kruga. Srebrnu medalju osvojio je njegov klupski drug Stefan Agović sa 576 krugova, a bronzanu Mihajlo Kresojević iz Streljačkog kluba „Mladost“ iz Inđije sa 570 krugova. U kategoriji kadetkinja trijumfovala je Sofija Adamović iz Streljačke družine „Jedinstvo“ iz Stare Pazove sa 591 krugom, što je bio i rezultat dana. Srebrnu medalju osvojila je Emilija Jovanović iz Streljačkog kluba „Oko Sokolovo“ iz Kosjerića sa 588 krugova, a bronzanu Iva Rakonjac iz Streljačke družine „Pančevo 1813“ sa 586 krugova.\nStreljačku družinu „Smederevo“ predstavljala je Natalija Jovanović, koja se sa 576 krugova plasirala na dvanaesto mesto. Naredne nedelje na istom mestu održaće se finale Kupa Srbije u istoj disciplini, na kome će nastupiti po deset najboljih kadeta i kadetkinja iz tri kola kupa.\n« "Minel Enim" pobednik Memorijala "Zpran Popović Pop" Međunarodna izložba "Wine route and food" u Smederevu opravdala očekivanja »


Članak je filtriran: nedjelja, 02 Septembar 2018 - Istinito.com\nBritanski premijer Tereza Mej izjavila je da tokom pregovora sa EU neće dozvoliti da na nju bude vršen pritisak da “ublaži” plan za Bregzit.\nMejova je u tekstu za dnevnik “Sandej Telegraf” upozorila da neće “popustiti” pred onima koji traže održavanje drugog referenduma o sporazumu o izlasku Britanije iz EU.\nPrema njenim riječima, to bi bila “velika izdaja britanske demokratije i povjerenja”.\nBritanski premijer ističe da su predstojeći mjeseci od “kritične važnosti za oblikovanje budućnosti Britanije”, te da je ona zauzela jasan stav prema “svom zadatku ispunjenja demokratske odluke britanskog naroda”.\nOrganizacija “Glas naroda” i nekoliko stranačkih grupa, uključujući i nekoliko poslanika, traže održavanje referenduma o konačnom sporazumu o Bregzitu.\nPredsjednik Republike Srpske Milorad Dodik razgovarao je danas u Banjaluci sa delegacijom ruskih pisaca i umjetnika.\nPredsjednik Republike je ukazao na značaj ruske kulture uopšte, posebno književnosti koja je ostavila neizbrisiv trag i u srpskom narodu i njegovoj kulturi.\nOsveštanje temelja rusko-srpskog kulturnog centra, koji predstavlja još jedan dokaz povezanosti srpskog i ruskog naroda, bila je jedna od tema današnjeg sastanka – saopšteno je iz kabineta predsjednika Republike Srpske.\nU susret početku nove školske godine, Grad Banjaluka, u saradnji sa Republikom i Razvojnim programom UN-a (UNDP), te Vladom Bugarske, obezbijedio je oko 1,9 miliona KM za rekonstrukciju 19 osnovnih i srednjih škola na gradskom i prigradskom području, navode u Gradskoj upravi.\nPrema podacima gradskih službi, ovogodišnjim planom obnove obuhvaćeno je 17 osnovnih i dvije srednje škole – Elektrotehnička i Tehnička škola.\nKako navode najveća pojedinačna investicija odnosi se na rekonstrukciju Osnovne škole „Vuk Stefanović Karadžić“ u Boriku gdje je uloženo nešto više od milion maraka. Na objektu ove škole u potpunosti će biti proveden projekat energetske efikasnosti, odnosno biće izrađena fasada i zamijenjena kompletna stolarija.\nRoditelji su zadovoljni što će djeca konačno boraviti u boljim uslovima, te željno isčekuju da radovi budu završeni kako bi školarci nesmetano mogla boraviti u školama. Ima i onih koje to pomalo brine.\n– Škola počinje u septembru, a radovi završavaju u oktobru, tako da ne znam da li se škola sprema pred polazak djece ili pred izbore. Svaka čast svima koji su se odlučili da krenu sa ovom akcijom, ali bojim se da je ne bi ni bilo da nije izbora i čuvenog presijecanja vrpci – kaže majka jednog učenika sedmog razred, Sandra, koja je srećna zbog obnova škole, ali uplašena što će djeca na nastavu preko iskopanih kružnih tokova i ispod skela.\nU gradu kažu da je veći dio škola već završen, ali da neki zbog papirologije tek sada počinju.\n– Najveći dio radova izveden je tokom ljetnjeg raspusta, dok se rekonstrukcija pojedinih škola, zbog dugog procesa javnih nabavki i dinamike radova, nastavlja ili tek počinje u narednim danima – navode u Gradskoj upravi.\nSarajevo: Tijelo muškarca pronađeno u Miljacki\nPripadnici policije izvukli su jutros iz Miljacke tijelo nepoznatog muškarca, koje je pronađeno nakon dojave građana, potvrdio je dežurni operativni MUP-a Kantona Sarajevo.


Kontakt centar preko kojeg vakcinisani građani mogu telefonom da se prijave za novčanu podršku države u iznosu od 3.000 dinara, počeo je da radom u ponoć 4. juna.\nMinistarstvo finansija je saopštilo da je broj telefona kontakt centra 0800/100-302 i da je taj poziv besplatan.\nPrema Uredbi o podsticajnim merama za imunizaciju i sprečavanje i suzbijanje epidemije korona virusa, za pomoć se mogu prijaviti svi državljani Srbije stariji od 16 godina, koji su iskazali interesovanje za vakcinaciju preko portala eUprava zaključno sa ponedeljkom, 31. majem 2021. godine i najmanje jednu dozu vakcine primili zaključno sa ponedeljkom, 7. junom 2021. godine.\nElektronska prijava na sajtu pmi.trezor.gov.rs počela je 1. juna, i do sada se za ovu meru ekonomske podrške prijavilo 980.000 ljudi.\nIsplate će biti realizovane po završetku prijave koja traje do utorka, 15. juna, a novac će prvo biti uplaćen penzionerima.\n3000 dinara finansijska pomoć kol centar vakcinacija


Dizajn doma - Interijer doma, namjestaj, arhitektura - DRVENA VIKENDICA OKRUŽENA ŠUMOM- artbisk.ru\nDRVENA VIKENDICA OKRUŽENA ŠUMOM\nPronalaženje izolirane lokacije u modernom svijetu predstavlja težak zadatak...\nMeđutim, samo sigurno utočište u srcu prirode može ponuditi savršen ambijet za opuštanje i bijeg od svega što nas guši na svakodnevnom nivou. Dizajnirana u projektu grupa VERSO studija, ova vikendica u poljskoj šumi, predstavlja jedno takvo mjesto, koje omogućuje njenim vlasnicima da uživaju u boravku, okruženju i zvuku javorovih krošnji oko kuće, bez ikakvog utjecaja na prirodu.\nIzgrađena na malom imanju, posebno očišćenom radi njenog projektiranja, ova kuća je popločana drvenim panelima na fasadnom dijelu kako bi osigurala savršeno uklapanje u okolni pejzaž. Izolirani stakleni okviri prozora pružaju idealan pogled na prirodu, istovremeno održavajući zimu vani i pasivno zagrijvajući interijer.\nKosi krov kuće pruža fasadi još jednu unukatnu karakteristiku, dok istovremeno funkcionira u aranžmanu koji čini život u interijeru daleko lakšim. Drvena terasa produžava životni prostor u eksterijeru, a površina koja je prvobitno dizajnirana kao garaža, pretvorena je u predivan kućnu ured sa dodatnom gostinjskom sobom. Dječija soba i spavaći prostor za odrasle pažljivo su ušuškani u zadnjem dijelu kuće, sa svim zajedničkim površinama smještenim na prednjoj strani.\nMinimalistička konstrukcija ovog objekta posjeduje čiste, prave linije, ali i dalje emitira obilje topline, istovremeno ne stvarajući veliki ekološki utjecaj na svoje okruženje.\nOvo je također, bila glavna referenca prilikom stvaranja funkcionalnosti i prostornog rasporeda u interijeru. Velike providne površine na južnoj strani potpuno neutraliziraju granice između eksterijera i interijera, omogućujući ideološko probivanje šumskog pejzaža unutar kuće. Stakleni dijelovi na prednjem dijelu, koji podržavaju originalnu površinu garaže, maskirani su dvostrukim zatvaračima, koji omogućuju održavanje minimalističkog i ekspresionog dizajna cjelokupne fasade.\nPročitaj sljedeći tekst: KUĆA VEDRIH BOJA I MINIMALNOG ODRŽAVANJA


Preuzimanje tekstova i sadržaja sa portala www.kreativnaekonomija.com slobodno je u svrhe informisanja javnosti uključujući i vizuelni identitet Grupe, njenih programa i projekata kada je to sastavni deo informacije koja se saopštava javnosti, kao i u svim drugim slučajevima propisanim članovima 42-43 Zakona o zaštiti autorskih i srodnih prava intelektualne svojine. Tekstovi označeni sa Creative Commons licencom, jasno naznačavaju način upotrebe, distribucije i prenošenje takvih tekstova.\nPreuzimanje tekstova i sadržaja sa portala www.kreativnaekonomija.com slobodno je u svrhe naučnog i akademskog istraživanja, kao i drugih namena preciziranih čl. 44-54v Zakona o zaštiti autorskih i srodnih prava intelektualne svojine, uz navođenje izvora sa kojih su informacije preuzete, a ukoliko je autorski tekst, uz navođenje autora. Ukoliko nije drugačije navedeno, referisanje treba izvršiti po modelu Grupa za kreativnu ekonomiju (godina objavljivanja informacije) Naziv teksta ili informacije, www.kreativnaekonomija.com (>datum objavljivanja).\nInformacije, fotografije, tekstovi i drugi sadržaji preuzeti sa eksternih izvora jasno identifikuju izvore i autore tih informacija, kao i naznaku o saglasnosti za pohranjivanje tih informacija na portalu www.kreativnaekonomija.com. Preuzimanje ovih informacija i tekstova moguće je uz isključivu dozvolu nosioca autorskih prava navedenih prema izvorniku. Grupa za kreativnu ekonomiju ne snosi odgovornost za ispravnost informacija i povredu autorskih prava prema trećim licima za informacije preuzete sa eksternih izvora.


Laguna - Bukmarker - „Jedro nade“ Nikole Malovića ovenčano nagradom „Branko Ćopić“ - Knjige o kojima se priča\n„Jedro nade“ Nikole Malovića ovenčano nagradom „Branko Ćopić“\nNagrada Zadužbine Branka Ćopića za dela visoke umetničke vrednosti dodeljena je Laguninom autoru Nikoli Maloviću za roman „Jedro nade“ i Gojku Đogu za zbirku „Grana od oblaka“.\nUpravni odbor Zadužbine Branka Ćopića – akademik Svetozar Koljević (predsednik), akademik Milosav Tešić (potpredsednik), akademik Matija Bećković, akademik Dušan Kovačević i akademik Nada Milošević Đorđević – razmotrio je, u svojstvu žirija, više značajnih proznih i pesničkih ostvarenja objavljenih u 2014. godini.\nOdbor je jednoglasno odlučio da se nagrada Zadužbine Branka Ćopića za dela visoke umetničke vrednosti dodeli Nikoli Maloviću za roman „Jedro nade“ i Gojku Đogu za zbirku izabranih i novih pesama „Grana od oblaka“.\nLaureat, koji živi i radi u Herceg Novom, ističe da je tokom šest godina koliko je nastajalo „Jedro nade“ verovao da piše pošten, dobar, i zanimljiv roman.\n„Pošten u smislu da se zalažem za humane vrednosti i kazujem ’ne’ globalnom ratu, dobar u smislu da iz sebe cijedim sve što znam, i zanimljiv u smislu da će se takav roman u knjižarama potraživati. Kad ste pisac sa stažom i knjižar u isto vrijeme, neka saznanja su naprosto u vašem posjedu“, rekao je Malović.\nNagrade će biti svečano uručene u Salonu Kluba Srpske akademije nauka i umetnosti 12. juna u 12 sati.


NVO: Poslovi sa državom sve češće se sklapaju mimo Zakona o javnim nabavkama – ASinfo Portal\nToplički centar za demokratiju i ljudska prava saopštio je da je od početka primene novog Zakona o javnim nabavkama (ZJN) broj postupaka javnih nabavki drastično opao, a da se poslovi sa državnim insititucijama sve češće sklapaju mimo tog zakona.\nPrema podacima iz Godišnjeg izveštaja Kancelarije za javne nabavke, u prvih šest meseci primene novog propisa, od 1. jula do 31. decembra 2020. godine, zaključen je 10.741 ugovor, dok je istovremeno realizovano 495.719 nabavki izuzetih od primene ZJN.\n„Dakle, na svaki ugovor zaključen po zakonu, sklopljeno je čak 46 ugovora bez njegove primene. Poređenja radi, u prvih šest meseci iste godine, kada je primenjivan stari ZJN… zaključen je 124.281 ugovor, a uz primenu pravila o izuzecima sklopljeno je 285.219 ugovora. Na jedan ugovor o javnoj nabavci zaključen po zakonu, u tom periodu je sklapano 2,3 mimo njegove primene“, ocenili su u saopštenju.\nTa organizacija civilnog društva smatra da „katastrofalni trend“ ukazuje na „apsurdnost“ ključnih odredaba zakona, ali i nameru zakonodavaca da obesmisle procedure, „proteraju konkurenciju iz državnih poslova i javne nabavke u potpunosti pretvore u zonu direktnog dogovora funkcionera i njihovih biznis partnera“.\n„Javne nabavke, kao što (smo) blagovremeno upozoravali, postaju raritet koji će, ukoliko se trendovi nastave… postati deo srpske političko-ekonomske arheologije“, naveo je Toplički centar za demokratiju.\nUpozorio je da rešenja kreirana u korist političko-poslovne oligarhije ne služe interesima gradjana Srbije o čijem se trošku odvija izobličenje i izopačenje sistema javnih nabavki.


O Centru za edukaciju sudija i tužilaca u F BiH\nCentar za edukaciju sudija i tužilaca Federacije Bosne i Hercegovine je osnovan 2003.godine u Sarajevu.\nCentar djeluje kao samostalna javna ustanova i obavlja poslove stalne edukacije sudija i tužilaca pravosudnih organa Federacije BiH, pri čemu sarađuje sa pravosudnim institucijama BiH, fakultetima te drugim domaćim i stranim organizacijama.\nCilj edukacije Centra je stalno usavršavanje domaćeg pravosuđa te unaprijeđenje profesionalnosti u pravosudnom sistemu. Ciljevi su postavljeni za dostizanje standarda koje će omogućiti BH pravosuđu da se uspješno nosi sa izazovima neposredne primjene prava EU i promjenama nacionalnog zakonodavstva u kontekstu sudske prakse Evropskog suda za ljudska prava.\nKako Centar kreira program edukacije?\nProgram edukacije Centra kreira se na osnovu provedene ankete sudova i tužilaštava, izvještaja domaćih i međunarodnih organizacija, praćenjem izmjena u legislativi, implementacije postojećih zakona i iskazanim potrebama i preporukama u zemlji, regionu i svijetu. Centar treba da obezbijedi stručno usavršavanje u oblasti, tumačenja i primjene materijalnih i procesnih zakonaetičkih standarda, najnovijih naučnih i stručnih dostignuća u oblasti prava, sudske i tužiteljske prakse drugih zemalja, te drugim oblastima koje odredi Upravni odbor Centra.\nEdukacija se trenutno provodi putem seminara, savjetovanja, i drugih vidova uz korištenje različitih metoda i tehnika u oblasti prenošenja znanja, vježbe i simuliranja suđenja, video prezentacije. U toku je kreiranje novih modula učenja na daljinu u pojedinim oblastima.\nProgram obuhvata redovne aktivnosti kao i ad hoc aktivnosti, te saradnju u oblasti edukacije u zemlji i inostranstvu.\nKo su edukatori Centra?\nEdukatori Centra su suci, tužitelji, profesori pravnih nauka i profesori drugih nauka kao i drugi stručnjaci u oblasti relevantnim za rad sudaca i tužitelja. Na bazi iskazanog interesovanja, uz priloženu biografiju, izbor edukatora vrši Upravni odbor Centra. Listu edukatora potvrđuje Visoko sudsko i tužilačko vijeće. Do danas, Visoko Vijeće je potvrdilo listu od 59 edukatora, a u toku je proces za izbor dodatnih edukatora Centra.\nDužnosti edukatora su višestruke, a Centar razvija programe dodatnog obučavanja edukatora u oblasti rukovanja tehnikom, modernih metodologija prenošenja znanja, te oblasti u kojoj djeluju u svojstvu edukatora.\nKako ostvariti pravo na edukaciju u okviru Centra?\nStručno usavršavanje: Visoko sudsko i tužilačko vijeće utvrđuje godišnji minimum edukacije koji svaki sudac i tužitelj treba da ispuni u toku kalendarske godine. Prema odluci Vijeća, minimum edukacije iznosi 3 radna dana. U skladu sa kalendarom aktivnosti i uz saglasnost predsjednika suda/glavnog tužitelja vrši se prijavljivanje učešća na seminarima. Centar je uspostavio bazu podataka- evidenciju pohađanja seminara. Centar izdaje godišnja uvjerenja o ispunjavanju minimuma godišnje edukacije za svakog suca i tužitelja.\nPrema zakonu, Centar ima isključivu nadležnost da pruži stručno usavršavanje imenovanim sudcima i tužiteljima , te nije u obavezi educirati stručne saradnike, pripravnike i druga zainteresirana lica. Međutim, Centar može, u skladu sa svojim mogućnostima pružiti određene oblike edukacije i za druga lica, o čemu Upravni odbor Centra odlučuje u svakom konkretnom slučaju. Posebne programe edukacije Centar će organizovati za novoimenovane suce i tužitelje koji imaju prethodno radno iskustvo u pravnim oblastima ali nemaju u oblasti sudstva, odnosno tužiteljstva.\nPočetna obuka: Lica koja namjeravaju da se bave profesijom sudije ili tužioca pohađat će početnu obuku. Program, kriteriji, način izbora polaznika i druga pitanja biće posebno regulirana po uputama i nadzorom Visokog sudskog i tužilačkog vijeća.


Radi se, gradi se - Svrljiške novine\nSvrljig - - Radi se, gradi se\nRadovi na infrastrukturnim objektima u Svrljigu počeli su u prolećnoj građevinskoj sezoni punom parom. Po naređenju predsednika opštine Svrljig Milije Miletića, istovremeno su otvorena tri gradilišta.\nOčekujem da ćemo ove godine sredstvima iz budžeta i uz pomoć nadležnih ministarstava znatno poboljšati infrastrukturu u našem gradu. Po zahtevu građana, naredio sam da se preko Direkcije za izgradnju grada u ovoj sedmici finaliziraju radovi u Ulici Miodraga Sarajlije, gde se asfaltira 120 metara kolovoza. Potom u Ulici Riste Vujoševića za nekoliko narednih dana mora da se završi kanalizacija i osposobi kolovoz. Asfaltira se i 40 metara u Ulici Ilije Živulovića. Posebne zamerke i urgencije građana bile su za prilazni put do kapele na svrljiškom groblju. Već je urađena podloga sa tucanikom a u naredna dva-tri dana biće i ovaj deo asfaltiran, rekao je predsednik opštine Milija Miletić.\nPrema kazivanju predsednika Miletića već u idućem mesecu biće započeti radovi na ostalim infrastrukturnim objektima prema planu gradske Direkije za izgradnju. On posebno ističe kampanju radova na infrastrukturnim objektima u selima svrljiške opštine. Naime, od lane ulaganih dva na dinar, ove godine opština će na svaki dinar koji meštani sela prikupe doplatiti tri. Dosadašnje iskustvo je pokazalo da se na ovaj način efikasnije rešava uređenje prilaznih puteva i seoskih ulica pa je opština odlučila da pritekne u pomoć sa više sredstava. Ovo je ujedno i apel žiteljima sela da blagovremeno pokrenu akciju kako bi se u građevinskoj sezoni što više uradilo.\nPrevPrethodna“Nek se opet pesma čuje, nek oživi selo moje”\nSledeća19 godina postojanja radio Bubamare SvrljigNext\n12/05/2011 at 21:45\nOva slika govori “ ovaj,sto ga pokazujem,ne treba da se pojavljuje ovde“!\nPa to su mega-projekti, koji se naravno nece uraditi.Ali mi se najviše brukamo na ovim sitnim i poslovima za pola sata sto mogu da se urade.Pogledajte,i dalje je most na prekonoškoj reci“ vrzan“,, i nomko da namesti vezače.To sve govori o ozbiljnosti ove vlasti,i “ predsednika“!\n13/05/2011 at 11:30\nA najpametnije bi bilo , kad se vec nesto gradi, da se izgradi put do Prekonoske pecine.i crkve u „Rumenjaku“.Mada smo daleko od toga,ali da bar kazem.\n13/05/2011 at 23:31\nali pazi taj recnik: „Naredio sam…“\npa nismo u vojsci bre, ne mozes ti da naredjujes a neko da kaze „razumem“\nMnogo se osilio ovaj Cumela, ali dobro ko visoko leti nisko pada\n14/05/2011 at 09:59\n….“ Ich bestellte es durch die Direktion für den Bau dieser Woche den Abschluss der Arbeit auf der Straße Miodrag Sarajlija“.Kako to Hitlerovski zvuči ova rečenica koji je „predsednik“ izjavio!.


Preduzetništvo u obrazovanju: Škole koje su naučile da pecaju - Biznis i Finansije\nHome\tTekstoviB&F Plus\tPreduzetništvo u obrazovanju: Škole koje su naučile da pecaju\nIza naziva projekta „Unapređenje konkurentnosti drvne industrije u Raškom i Moravičkom okrugu“ koji je Šumarska škola Kraljevo realizovala sa Delegacijom EU u Srbiji, je jedna od uspešnih priča o preduzetništvu u domaćem sistemu obrazovanja koje su predstavljene na Konfreneciji o tehničko-zanatskim zanimanjima (TVET) u organizaciji Ministarstva prosvete, nauke i tehnološkog razvoja i Nemačke organizacije za međunarodnu saradnju (GIZ) koja sprovodi projekat „Reforma srednjeg stručnog obrazovanja u Srbiji“ po nalogu nemačkog Saveznog ministarstva za ekonomsku saradnju i razvoj (BMZ). Pomenuti projekat, vredan 533.000 evra, prema rečima jednog od autora, profesora Šumarske škole Petra Jeknića, imao je za cilj da u periodu od 2011. do 2013. uspostavi mrežu drvoprerađivača, sprovede njihovu obuku i sertifikaciju za izvoz, kao i da opremi školu savremenim mašinama za praktičnu nastavu.\nKako bi animirali dvroprerađivače, sprovedena je kampanja u kojoj su korišćena najrazličitija sredstva za komunikaciju, ali kako Jeknić ocenjuje, najviše efekta imali su lični susreti sa drvoprerađivačima, u prostorijama opština koje su im pružile podršku, kao i pojedinačni obilasci. “Bilo nam je potrebno pola godine da ih uverimo u prednosti sertifikacije, da će besplatno dobiti sertifikat i da nije reč o prevari. Uspeli smo da animiramo preko 50 aplikanata iz ova dva okruga, što je veliki uspeh ako se ima u vidu da je do tada svega devet firmi u celoj Srbiji bilo sertifikovano za izvoz proizvoda od drveta”. Od preko 50 firmi njih 28 je zadovoljilo tražene uslove za FSC standard i još 10 za ISO standard. Da bi dobili sertifikat, drvoprerađivači su tokom obuke morali da savladaju programe iz drugih oblasti – upravljanja resursima i kvalitetom, kao i iz marketinga i prodaje.\nDovijanje u praksi zbog prakse\nŠumarska škola je kroz ovaj projekat dobila osam novih mašina za furniranje drveta u vrednosti od 120.000 evra, i jednu od najsavremenijih kompjuterizovanih mašina za obradu drveta, CNC mašinu. Ova veoma skupa mašina, koja košta 125.000 evra, radi slično 3D štampaču, ali umesto da dodaje naslage materijala, ona ih uklanja. Mašine su odabrane u konsultaciji sa preduzećima, pa osim đaka, škola na novim mašinama obučava i nezaposlene koji žele da se prekvalifikuju, ali i privrednike, kojima pored toga pruža i usluge furniranja. Zahvaljujući tome, preduzeća više ne moraju da voze svoje proizvode na doradu u Čačak i tako im povećavaju cenu, ističe Jeknić. To potvrđuje i Stana Vuković, vlasnica kraljevačkog preduzeća za proizvodnju namaštaja „Vuković“, koja kaže da su veoma zadovoljni saradnjom: “Ljubazni su, imaju potrebno znanje i mašine, i značajno niže cene usluga nego privatnici, što nam je obezbedilo veliku uštedu“.\nNo, uprkos veoma pozitivnim rezultatima u praksi, Šumarskoj školi predstoji da se izbori sa nadležnima u državi za uvođenje novog obrazovnog profila. Naime, iako su napravili program i nastavni plan za jednogodišnje obrazovanje (peti stepen) na smeru koji je trebalo da se zove “Specijalista za kompjutersku obradu drveta na CNC glodalici” i uprkos žalbama privrednika širom Srbije da upravo ta vrsta znanja nedostaje na tržištu rada, Zavod za unapređivanje obrazovanja i vaspitanja se izjasnio da je ovaj obrazovni profil – nepotreban.\nU očiglednom nedostatku državnog sluha za realnost, još jedna obrazovna ustanova, Tehnička škola Valjevo, morala je da se dovija kako da obezbedi praktičnu nastavu za obuku ne samo đaka, već i nastavnika u novim znanjima iz struke. To su postigli zahvaljujući sporozumu koji su potpisali pre četiri godine sa slovenačkim Školskim centrom Velenje, koji je nakon odličnih razultata prerastao u kontinuirano obrazovanje kadrova za potrebe fabrika Gorenja, od kojih se jedna nalazi i u Valjevu. Od prve grupe učenika koji su praksu obavljali u Sloveniji, šestoro se zaposlilo u srpskim fabrikama Gorenja, isto toliko je nastavilo školovanje, a četvoro je kroz rad shvatilo da ne želi da se bavi ovim poslom. Proširenje saradnje sa Školskim centrom Velenje, gde učenici sada obavljaju praksu godinu dana i stiču diplomu koja važi u EU, donelo je ovoj školi porast broja učenika u trenutku kada interesovanje za tehničke srednje škole u Srbiji opada.\nLjute papričice i mleko za poneti\nOsavremenjivanju obrazovanja doprineo je i projekat “Promocija preduzetništva u srednjim školama i unapređenje veština mladih kroz direktno iskustvo i praksu” Fondacije “Ana i Vlade Divac”. Naime, u srednjim školama širom Srbije đaci otvaraju virtuelna ili realna učenička preduzeća kojima primarni cilj nije profit već usavršavanje osobina koje klasično obrazovanje ne neguje: samoinicijative, kreativnosti, spremnosti na preuzimanje rizika, timskog rada i odgovornosti. Cilj ovog projekta je, zapravo, obrazovanje budućih preduzetnika.\nU okviru projekta učenici prvog razreda Tehničke škole Vlasotince su u septembru 2011. godine osnovali preduzeće „Džinče“, koje se bavi nizanjem, sušenjem i gruvanjem malih, ljutih papričica, na „starinski način“, u tradicionalnoj posudi izrađenoj od trešnjinog drveta. Hteli su da promovišu svoj proizvod kao brend, „jer svi znaju za alevu a niko za gruvanu papriku koja je ukusnija i pikantnija“, a koja se proizvodi samo u selima u okolini Vlasotinca, gde ova vrsta ljutih papričica jedino i raste. Profesorka Jasmina Đorđević, njihova mentorka, kaže da su pokušali da registruju kompaniju, ali da nisu uspeli jer „naše zakonodavstvo ne prepoznaje ovu kategoriju preduzeća“.\nZato Džinče, koje nije pravno lice, i nema veliku zaradu – do sada su zaradili 10.000 dinara koje čuvaju za organizaciju žurke sa partnerskom Ekonomskom školom iz Nemačke. Ipak, učenici i škola su imali višestruke koristi od ovog projekta, ističe profesorka Đorđević: „Na takmičenju u Beogradu smo dobili ponudu da zaštitimo i patentiramo firmu, ali je to za nas bio veliki zalogaj i odustali smo. No, bitno je da su moji učenici kroz upravljanje preduzećem shvatili važnost dobre ideje i kako ona može da se realizuje, i naučili se poslovnoj komunikaciji, i na maternjem i na engleskom jeziku. Osim toga, u Beogradu su prvi put otišli u bioskop jer u Vlasotincu nemaju tu mogućnost. Zato sam jako zahvalna organizacijama poput Dostignuća mladih, GIZ-a, USAID-a, Evropskog pokreta, Američkog saveta za međunarodno obrazovanje i drugih koji uključuju i nas iz unutrašnjosti u ovakve projekte“.\nUčeničko virtuelno preduzeće „Mlekomat“, osnovala je Ekonomska škole Užice, sa ciljem proširivanja delatnosti drugog školskog virtuelnog preduzeća “Sporttex” koje posluje već celu deceniju, ali u poslednjih pola godine beleži pad profita. Jedan od inicijatora „Mlekomata“, učenik Dejan Maksimović, objašnjava poslovni koncept ove virtuelne firme: “Plan je da preradu mleka obavljamo u objektu mlekare Sevojno koja je u stečaju, što bi nam smanjilo startne troškove osnivanja preduzeća“. Kada bi virtuelni „Mlekomat“ zaista počeo da proizvodi, uvrstio bi razne mlečne proizvode u asortiman, a prodavao bi ih i u aparatima na ulicama poput onih za kafu. “Prvo bismo svoje proizvode prodavali samo u automatima i prodavnicama u Užicu, a kasnije bi pokušali da se proširimo i u velike trgovinske lance po Srbiji”, kaže Maksimović. Bez obzira na to da li će im poći za rukom da od „Mlekomata“ naprave uspešnu firmu, učenici koji učestvuju u ovom projektu kažu da su veoma motivisani da se posle škole upuste u preduzetničke vode.


Razgovor sa povodom - dr Slađana Lacmanović, v.d. direktora Doma zdravlja "Bela Crkva" - Radio Bela Crkva\nPočetna > Vesti > Društvo > Razgovor sa povodom – dr Slađana Lacmanović, v.d. direktora Doma zdravlja „Bela Crkva“\nRazgovor sa povodom – dr Slađana Lacmanović, v.d. direktora Doma zdravlja „Bela Crkva“\n20. aprila 2018. admin\nDom zdravlja „Bela Crkva“, osnovan je 1945. godine, pod nazivom „Sektorska ambulanta“, i od tada kontinuirano brine o zdravlju stanovnika naše opštine. Prvobitno zamišljen kao mreža više odvojenih zdravstvenih ustanova, sadašnje ime – Dom zdravlja „Bela Crkva“ – nosi od 1962. godine, a novu zgradu, u kojoj se i danas nalazi, dobija 1974. godine.\nDom zdravlja ”Bela Crkva” je zdravstvena ustanova u kojoj se obavlja zdravstvena delatnost na primarnom nivou, a koja obuhvata zaštitu, očuvanje, unapređenje zdravlja, sprečavanje i rano otkrivanje bolesti, lečenje, rehabilitaciju obolelih i povređenih i poboljšanje kvaliteta života.\nOva zdravstvena ustanova obezbeđuje zdravstvenu zaštitu za 17.367 stanovnika naše opštine, kako grada, tako i okolnih mesta. Kako je Bela Crkva turističko mesto, tokom letnjih meseci broj osoba kojima se pruža zdravstve zaštita biva i znatno veći, zbog velikog broja domaćih i inostranih turista koji ovde borave.\nO svemu ovome, poslovanju Doma zdravlja i planovima za budućnost, kao i svim ostalim temama koje zanimaju Belocrkvane, popričali smo sa v.d. direktora Doma zdravlja „Bela Crkva“, dr Slađanom Lacmanović.\nDruštvoBela Crkva, Dom zdravlja, intervju, Sladjana Lacmanovic


Čeka se da Dragan Bujošević po sili ode u penziju, Foto: Fonet\nBujošević 15. januara puni 65 godina i po zakonu treba da ide u penziju, ali mu petogodišnji mandat ističe u avgustu 2020. godine, zbog čega je tražio produženje\nObjavljeno: 08.01.2019. 22:51h\nSRAMOTA NA RTS: Zoran Lutovac (DS) napustio studio posle reči koje mu je uputio Milenko Jovanov (SNS)! (VIDEO)\nOGLASIO SE REBIĆ: Nije samo vozač autobusa pogrešio na pružnom prelazu Međurovo!\nDragan Bujoševićfoto: Fonet\nVladmir Vuletićfoto: Printscreen\nDa je sednica koja je prethodno zakazana za 8. januar odložena, potvrdio je za naš list i predsednik UO Vladimir Vuletić.\n- Nastavak sednice nije održan juče, a o tačnom datumu nastavka sednice javnost će biti blagovremeno obaveštena - rekao nam je Vuletić.\nRTSDragan BujoševićPenzijaUpravni odborZakonUOVladimir Vuletić


Put do Evrope ide preko Nemačke\nIntenziviranje odnosa sa Nemačkom koje je započeo premijer Srbije Aleksandar Vučić, stavljajući Berlin na pijedestal prioriteta, označili su početak drugačije politike od one koju je vodila prethodna vlast.\nVučić i Angela Merkel sve bolje sarađuju\nKljučna uloga nemačke kancelarke na Balkanu donekle je banalno, ali simbolički jasno demonstrirana pre dva dana u Dubrovniku - dočekana je i na ulicama kao svetska zvezda. Obećala je da će zemlje regiona ući u EU, ali prvo moraju da ispune uslove.\nZa Beograd i Prištinu najvažniji uslov je da, kako je rekla Merkelova, “napredak u normalizaciji odnosa mora biti nastavljen i ne sme se stati na pola puta”.\nAleksandra Joksimović, direktorka Centra za spoljnu politiku, analizira za „Blic“ šta se dešava i šta se dešavalo u odnosima s Nemačkom.\n- Tadić je vodio politiku nejasnih poruka i finalno ga je to i koštalo gubitka vlasti jer ni njegovo biračko telo ni strani partneri to nisu razumeli. Nesporazume do kraja nije mogao da ispegla. Od njega se očekivalo da ima određeniju politiku prema EU. Njegov mandat su obeležili usporeni evropski procesi, odbijanje rešenja za Kosovo, prodaja NIS-a Rusima, sporazum za „Južni tok“ i “četiri stuba” spoljne politike - objašnjava ona.\nNije tajna da bez Nemačke, kao glavne zemlje u Evropi, ne može da se napreduje u evropskim integracijama. Treba samo pogledati primer Hrvatske koja je na krilima podrške iz Berlina ušla u ekskluzivni klub dvadeset sedmorice.\n- Od Berlina zavisi dalja politika proširenja EU. Ako Nemačka bude podržavala tu politiku, onda će je i biti. Do Brisela postoje dva puta koji se ne mogu zaobići. Jedan vodi preko Vašingtona, koji ne može mnogo da pomogne u samom procesu, ali ako mu se protivi, onda ga ne može biti. Drugi vodi preko Berlina, koji ima lidersku poziciju na Balkanu - ističe Aleksandra Joksimović.\nHenri Bone, direktor beogradske kancelarije Fondacije „Konrad Adenauer“, na pitanje “Blica” kako gleda na činjenicu da se premijer i lideri koji vode Srbiju danas najviše oslanjaju na podršku Nemačke, kaže da je to najlogičniji izbor.\n- Budući da je Nemačka najveća i najuticajnija zemlja u EU, smatram da je jedino logično da zvaničnici Beograda veliki deo svoje pažnje poklanjaju spoljnoj politici koju vodi Berlin. Očigledno je da žele da ulože mnogo rada da bi postali pouzdan partner Nemačkoj - smatra Bone.\nDirektor najuticajnije nemačke fondacije upozorava, međutim, da je sada došlo vreme da vlast pokaže da ispunjava svoja obećanja.\n- Sada je vreme da se dokaže da se obećanja ispunjavaju, ali i da se konačno pronađe kvalitetan i sposoban ambasador za Nemačku, koji će u Berlinu pokazati novo lice Srbije i biti dokaz da njegova zemlja zaslužuje poverenje i podršku. Posete Lukašenka i Nariškina, kao i odsustvovanje sa ceremonije u Sarajevu nisu doprinos koji potkrepljuje taj novi imidž Srbije - upozorio je direktor Fondacije „Konrad Adenauer“.


Cvijanovićeva će mjesečno zarađivati 4.000 KM, a Dodik 3.500 KM – mojKontakt portal – Radio Televizija Kontakt\nMjesečna plata ministara u Vladi Republike Srpske iznosiće 3.000 KM, navodi se u odluci Vlade RS-a.\nNa sjednici u Banjoj Luci Vlada RS-a je donijela i odluku o utvrđivanju cijene rada, u iznosu od 100 KM, a primjenjivaće se za obračun plata od 1. aprila ove godine i ne odnosi se na dospjela i neisplaćena primanja.\nCijena rada, utvrđena ovom odlukom, odnosi se na sve zaposlene u oblasti: prosvjete i kulture, unutrašnjih poslova, republičke uprave, pravosuđa i u javnim službama koje vrše javna ovlaštenja iz oblasti rada, zapošljavanja, zdravstvenog osiguranja, dječije i socijalne zaštite.\nKako je saopšteno vlade, cijena rada za zaposlene u jedinicama lokalne samouprave utvrđuje se u iznosu od 100 KM, a primjenjivaće se za obračun plata od 1. aprila 2014. godine i ne odnosi se na dospjela i neisplaćena primanja.\nOvlašćuju se resorni ministri da sa Sindikatom radnika unutrašnjih poslova Republike Srpske, Sindikatom obrazovanja, nauke i kulture Republike Srpske, Sindikatom uprave Republike Srpske i Sindikatom pravosuđa Republike Srpske potpišu sporazum o utvrđivanju cijene rada u skladu sa ovom odlukom.\nNikolić: Dužnost Srbije je da očuva Srpsku


Naslovna Hronika Trgovinu drogom u Srbiji sve češće preuzimaju žene!\nPoslednja u nizu, četrdesetšestogodišnja Koviljčanka uhapšena je pre nekoliko dana jer je u svojoj bašti imala posađenih 13 kilograma indijske konoplje.\nPre nje, uhvaćena je starica (75) u Bačkoj Palanci koja je u džepu imala oko 50 grama marihuane, dok je Dara T. (66) iz Urovice kod Negotina, pre dve nedelje uhapšena zbog sumnje da je u pomoćnom objektu svoje porodične kuće gajila marihuanu.\nU njenoj laboratoriji pronađeno je i zaplenjeno oko 200 saksija sa ovom biljkom.\nIsto tako, nedavno je B. Đ. P. (33) iz Loznice uhvaćena kako u automobilu ispod vozačevog i suvozačevog sedišta krije čak 20 kilograma indijske konoplje!\nŽene se sve češće upuštaju u svet droge, pa tako i one nešto poznatije javnosti ne prezaju od toga da će biti otkrivene.\nPre dva meseca čak šest kilograma indijske koplje pronađeno je u stanu starlete Erme Lapin.\nKako objašnajva izvor „Blica“ iz policije postoji jednostavan razlog iz kog se žene upuštaju u ovakve kriminalne aktivnosti – ubeđene su da one ne mogu biti sumnjive policiji.\n– Prvi i osnovni razlog što se žene sve češće uključene u biznis sa drogom je zbog očigledno pogrešnog uverenja da će biti pošteđene detaljnih policijskih kontrola – objašnjava naš izvor.\nOn dodaje da, međutim, to nije jedini razlog. Žene u posao sa drogama često uđu iz ljubavi i želje da pomognu „nekom svom“.\n– Drugi razlozi su razni: od toga da ulaze u poslove zajedno samuževima, poznanicima, braćom, pa čak i sinovima. A neretko se dešava da kada oni zaglave u zatvor, žene ili majke nastavljaju njihov posao napolju. Tako se inače radi u Meksiku ili Kolumbiji – kaže on.\nMeđutim, postoje i žene koje same, bez ičije pomoći uđu u svet dilera\n– Žene se najčešće bave prodajom marihuane. A to tržište je „buknulo“ pojavom ulja koje ljudi koriste u svrhu lečenja, koje najčešće olakšava život onima obolelim od tumora – kaže izvor „Blica“.\nOn dodaje da se velike količine ove biljke sada sade po našim ruralnim sredinama.\n– Poslednjih pet godina jedan broj poljoprivrednika brzo je naučio kako da uzgaja marihuanu i ona se sve češće sadi po našim selima. Skrivena je u njivama uz regularne biljne kulture. Od toga se posle prave ulja za lečenje ili se pojavljuje na ulici poznata kao „domaćica“. Među ovim dilerima nalazimo i dosta žena koje su očigledno odlučile da je ovo daleko unosniji posao od drugih – nastavlja naš sagovornik.\nMeđutim, ne staje sve na tome, kao u slučaju najstarije dilerke iz Negotina, Smilje Cevtković (70), koja je uhvaćena dok je prodavala heroin.\nKriminolog: Drogu u školama najčešće diluju devojčice\nKriminolog Dobrivoje Radovanović kaže da je poslednje istraživanje u našoj zemlji za jednu doktorsku disertaciju pokazalo da 14 odsto srednjoškolaca diluje drogu, a među njima je više devojaka nego muškaraca.\n– Dobar deo problematičnih momaka sa sobom vodi i slične devojke, koje im pomažu i ulaze u te poslove, pogotovo kod navijača. No najčešće, žene su kod nas u lancu prodaje opijata negde na trećem nivou, naročito kada se radi o prodaji lakih droga. Prvi nivo su veliki svetski dileri, drugi su snabdevači regiona i pojedinih država, treći su oni koji rade za njih u određenim zemljama, a četvrti sitni dileri na ulici – zaključio je Radovanović.\nŽene i droga\nPrethodni tekstNikola Popović sa dva gola spasao bod ČSK Pivari\nSledeći tekstStefan Vekić sa četvercem šesti na svetu


Uhapšena četvorica Srba u Severnoj Mitrovici, čuli se pucnji i sirene | Insajder\nPripadnici specijalne kosovske policije ROSU ušli su rano jutros na sever Kosova. Policija Kosova saopštila je da su na severu Kosova po nalogu nadležnog suda izvršeni pretresi i uhapšene tri osobe zbog istrage u slučaju ubistva Olivera Ivanovića i još jedna zbog suprotstavljanja policijskim službenicima.\nSeverna Mitrovica nakon hapšenja Foto:Kossev\nNajavio je da će šire informacije dati posle kompletiranja slučaja.\nPortal Kossev preneo je i zvanično saopštenje kosovske policije u kom se navodi da su nakon višemesečne istrage u slučaju ubistva Olivera Ivanovića, rano jutros, u Severnoj Mitrovici uhapšene tri osobe za koje se sumnja da su umešane u delo „teškog ubistva“, dok je jedna osoba uhapšena jer je pružala otpor policiji prilikom hapšenja osumnjičenih. Takođe, traga se i za četvrtom osobom M.R. (1978) koja se sumnjiči za umeštanost u ubistvo. M.R. za kojim se još uvek traga nije pronađen na lokaciji koju su pretraživali.\nMediji su preneli da je racija jedinice Rosu jutros izvedena u ulici Drvarska, u zgradi u kojoj se nalazi restoran Grej a u kojoj živi i vlasnik tog restorana, potpredsednik Srpske liste Milan Radojičić, rođen 1978. godine.\nPredsednik Srpske liste Igor Simić izjavio je jutros da su pripadnici jedinice Rosu uhapsili troje Srba u severnoj Kosovskoj Mitrovici, pod sumnjom da su povezani sa ubistvom lidera Građjanske inicijative SDP Olivera Ivanovića što je, prema njegovim rečima, brutalna laž.\nU severnoj Mitrovici okupilo se više građana koji protestuju zbog hapšenja Srba u tom gradu, a u nekoliko navrata čule su se sirene za uzbunu, prenela je Beta.\nU Kosovskoj Mitrovici uhapšen je Dragiša Marković, pripadnik KPS-a koji je radio na slučaju ubistva Olivera Ivanovića.\nU Predsedništvu su u toku vanredni sastanci predsednika Srbije s predstavnicima Vojske i policije, a u toku je i sednica Vlade Srbije.\nSastanku u Predsedništvu prisustvuju ministar odbrane i načelnik Generalštaba - Aleksandar Vulin i Milan Mojsilović, ministar unutrašnjih poslova i direktor policije - Nebojša Stefanović i Vladimir Rebić, kao i šef BIA Bratislav Gašić.\nPrusitni su i komandant specijalne brigade Miroslav Talijan, komandant Uprave vojne policije general Rajko Milovanović, načelnik Obaveštajne uprave Generalštaba Milan Todorov, komandant Žandarmerije Dejan Luković, komandant specijalne antiterorističke jedinice Spasoje Vulević i komandant interventnih jedinica policije Dragan Vasiljević.\nPripadnici Rosu su Markovića brutalno pretukli pred članovima porodice, rekao je predsednik Srpske liste Goran Rakić i naveo da je uhapšen i Saša Ćurić, koji je takođe odveden u nepoznatom pravcu.\nUhapšen je i Marko Rašić, rekao je predsednik Srpske liste Igor Simić.\nPripadici Rosu uhapsili su i Nedeljka Spasojevića. Marković i Spasojević su pripadnici KPS.\nSimić je rekao da nisu uspeli da uspostave kontakt s uhapšenima i dodao da su se pripadnici Rosu povlačili prema južnom delu.\nPreneo je da je Rakić najavio da će formirati krizni štab.\nGoran Rakić je pozvao Kfor da dođe u severni deo Kosovske Mitrovice i da objasni narodu to što su juče rekli da sve drže pod kontrolom i da nema pomeranja snaga pripadnika Rosu.\nNa Trgu kod spomenika caru Lazaru okuplja se veliki broj građana koji su, kako kaže Rakić, uznemireni zbog jutrošnjih dešavanja. Rakić je pozvao građane na uzdržanost.\nU Kosovskoj Mitrovici od jutros u 6 časova, sve do sedam minuta posle 7 čulo se neprekidno zavijanje sirene za vazdušnu opasnost što je probudilo građane i uznemirilo. Nešto posle šest časova, u više navrata čula se i pucnjava iz vatrenog oružja, kao i rafali iz centra grada, javioje Kossev.\nInače, zbog uvođenja takse od 100 odsto na robu iz centralne Srbije kosovski Srbi najavili su za danas miran jendočasovan protest u podne Kosovskoj Mitrovici, Gračanici i Štrpcu.


Sastanak sa specijalnim predstavnikom generalnog sekretara UN i šefom UNMIKA | Predsednik Republike Srbije\nSastanak sa specijalnim predstavnikom generalnog sekretara UN i šefom UNMIKA\nPredsednik Republike Srbije Aleksandar Vučić i šef UNMIK Zahir Tanin, koji je i specijalni izaslanik generalnog sekretara Ujedinjenih nacija na Kosovu i Metohiji, razmotrili su danas aktuelnu političku i bezbednosnu situaciju na KiM.\nPredsednik Vučić je naglasio da namera Prištine da formira vojsku tzv. Kosova, kao nova provokativna i jednostrana mera posle uvođenja taksi na srpsku robu, izaziva veliku zabrinutost Srbije za budućnost Srba na Kosovu i Metohiji. On je rekao da će Srbija učiniti sve da sačuva mir i stabilnost, ali da će situacija, kad Priština sutra, protivno međunarodnom pravu, donese odluku o formiranju vojske, biti značajno pogoršana.\nPredsednik Vučić je naglasio da je KFOR taj koji, prema odredbama Rezolucije 1244, ima mandat da razoruža nelegalne naoružane snage kosovskih Albanaca. On je najavio konsultacije sa prijateljima Srbije u Savetu bezbednosti UN o akcijama koje bismo mogli da preduzmemo kao reakciju na formiranje vojske tzv. Kosova.\nŠef UNMIK Tanin je rekao da deli zabrinutost za situaciju na KiM. On je naglasio da je pismom generalnog sekretara UN iz aprila 2014. godine potvrđeno da “Rezolucija 1244 ostaje pravni okvir međunarodnog bezbednosnog prisustva na KiM”. Tanin je takođe rekao da je to i stav aktuelnog generalnog sekretara Guteresa: Rezolucija 1244 ostaje važeći okvir za međunarodno prisustvo na Kosovu i Metohiji, kao i da promene mandata KFOR nema bez saglasnosti Saveta bezbednosti UN. Šef UNMIK je naglasio da ima uveravanja od strane KFOR da će nastaviti saradnju sa Misijom UN u okviru Rezolucije 1244. On je podsetio i na svoju izjavu da je uvođenje taksi na robu iz Centralne Srbije jasno kršenje CEFTA sporazuma i da ta mera hitno mora da bude obustavljena.\nPredsednik Vučić je zamolio šefa UNMIK Tanina da iskoristi svoj uticaj i upozori Prištinu da svojim jednostranim i provokativnim merama povećava napetost i ugrožava mir i stabilnost u regionu. On je izrazio zabrinutost zbog sve većeg broja incidenata i ponovio da je Srbija posvećena unapređenju regionalne saradnje, kao i da nije prekršila nijednu odredbu Briselskog sporazuma, Rezolucije 1244 ili Vojno-tehničkog sporazuma, kao ni CEFTA.\nBeograd, 13. decembar 2018. godine


Pala lažna vlada – Centar za istraživačko novinarstvo Srbije\nU Beogradu zbog prevare uhapšeni Todor Puletić, njegov brat Nebojša kao i još dva lica čiji identitet policija nije htela da otkrije zbog daljeg toka istrage. Novinari CINS-a otkrili da su braća sasvim „legalno“ poslovala sa brojnim domaćim javnim preduzećima\nTodor i Nebojša Puletić\nPolicija sumnja da su braća Puletići, Todor i Nebojša, u periodu od 2004. do 2009. godine, lažno se predstavljajući kao visoki funkcioneri Vlade Republike Srbije i njenih ministarstava, prevarili više osoba i kompanija i tako ostvarili protivpravnu imovinsku korist od preko četiri i po miliona evra. Svim uhapšenima je određeno je policijsko zadržavanje do 48 sati.\nTodoru Puletiću, koga policija sumnjiči da je vođa ove grupe, ovo nije prvi put da ovako nešto radi. Naime, on je još 2001.godine privođen, zajedno sa Vitomirom Blažićem tadašnjim referentom prodaje u Puletićevoj firmi ,,Alto inter“, zbog sumnje da je jednog češkog državljanina prevario za oko četiristotine hiljada nemačkih maraka. Blažić i Puletić su tada predstavljajući se kao visoki funkcioneri u Vladi Srbije, nagovorili Čeha da uloži novac u osnivanje zajedničke firme koja bi prodavala terenska vozila. Pri osnivanju firme Puletić je sebe ovlastio kao jedino lice, koje može da raspolaže sredstvima i sve vreme držao u zabludi stranog partnera da ovde vodi posao. Čak su i „škodu feliciju“ i „vaz“ koje je Čeh uvezao zbog prezentacije, prodali i uzeli novac. Ukupna suma za koju su tada sumnjičeni iznosila je preko dvanaest miliona dinara.\nPrema podacima Agencije za privredne registre braća Puletić se vode kao vlasnici i zastupnici firmi ,,Alto inter“ iz Beograda i ,,Alto inter technique“ iz Ostružnice. Preko svoje firme ,,Alter inter technique“ jedni su od dva vlasnika preduzeća ,,Sarens lifting“ iz Ostružnice, dok je drugi vlasnik belgijska kompanija ,,Sarens group“, inače u vlasništvu porodice Sarens. Pretpostavlja se da je u slučaju Sarens liftinga primenjen sličan scenario, kao i sa češkim partnerom. U izjavi za RTS, Milorad Veljović, direktor policije potvrdio je da se sumnja da su braća u proteklih pet godina prevarila veliki broj osoba i firmi u Srbiji i inostranstvu, posebno u Belgiji. Na internetu se još uvek mogu pronaći njihovi oglasi u kojima traže poslovne partnere za unosne poslove, kao što je na primer uzgoj morskih krastavaca, jegulja, deverika, sa navodnom podrškom i koncesijom vlade Srbije i Crne Gore. Jedan takav oglas nalazi se na sajtu www.Aaaoe.com, koji objavljuje ponude za investiranje.\nFirme braće Puletić nisu nepoznate ni na našem tržištu s obzirom da su redovni učesnici Sajma građevine u Beogradu. Na web sajtu ,,Alto inter technique“ se može pronaći da se ta firma bavi proizvodnjom metalnih konstrukcija, servisiranjem, ali i da je zastupnik kompanija ,,Fassi“ ,,Socage“, ,,Faber-com“, ,,Rozzi“ ,,,TAM“, ,,Italautocar“ i ,,HS Penta“. Takođe, ,,Alto inter technique“ je ugovarala poslove pružanja različitog spektra usluga i prodaje pauk vozila i za brojna javna preduzeća u Srbiji. Direktor policije Veljović je naveo i da su ih pojedini načelnici, odnosno gradonačelnici dočekivali sa izuzetnim poštovanjem i uvažavanjem i primali ih na na najvišem nivou. Sa Parking servisom u Obrenovcu su sklopili posao u vrednosti od preko osam miliona dinara, sa JKP „Beogradske Elektrane“ u vrednosti od preko pet miliona dinara kao i sa JKP „Zelenilo Beograd“ sa kojim su sklopljena tri ugovora čija je zbirna vrednost više od dvadeset četiri miliona dinara. Firma braće Puletića radila je i u Crnoj Gori gde je prodavala pauk vozila i sklapala ugovore sa Parking servisom u Podgorici (149.000,00 evra), JP „Komunalne usluge“ iz Podgorice (77.755,00 evra ) i Gradom Podgorica (80.800,00 evra ). Računi svih spomenutih firmi braće Puletić su već duže vreme u blokadi.\nPolicija je zamolila sve građane koji su prevareni i na sličan način dovedeni u zabludu da se jave na telefone Službe za borbu protiv organizovanog kriminala 011/3139-927 ili 011/3139-928.\nbraća PuletićNebojša PuletićprevaraTodor Puletić


Lovci Centralne Floride za jedan dan usmrtili 99 odsto medveda predviđenih za lov | Životinje\nLovci Centralne Floride za jedan dan usmrtili 99 odsto medveda predviđenih za lov 0 Podeli PODELI TWEET POŠALJI E-MAIL\nNakon dvadeset godina zabrane lova na medvede na ovoj teritoriji, lovci Centralne Floride su ubili toliko primeraka ove vrste da su samo jedan dan imali priliku da upražnjavaju ovaj surovi sport.\nPrema podacima Komisije za zaštitu ribe i divljine, lovci su za jedan dan ublili 99 medveda, prenosi "Orlando sentinel".\nKoliko su lovci ovog regiona bili žedni medveđe krvi kazuje i podatak da su na severu te američke savezne države u isto vreme ubijeno 12, a na jugu 15 medveda.\nNadležni su planirali da se broj medveda radi stabilizovanja populacije smanji za 320, a odstreljeno ih je već 207. Od sedamdesetih godina prošlog veka broj crnih medveda ovde ja porastao s nekoliko stotina na više od tri hiljade.\nSama dozvola lova ove sezone, kao prve posle 21 godinu, podelila je javnost. Bilo i protesta i sudskih tužbi dok su lovci, s druge strane, isticali da je broj medveda toliko porastao da predstavljaju napast i opasnost za lokalno stanovništvo.\n"Šta znaju ti demonstranti? Ti gradski momci verovatno nikada nisu ni bili, niti žele da idu u šumu", rekao je "Sentinelu" Pol Palmer, 71-godišnji lovac.\nPročitajte: Ugroženi crni nosorog još uvek na udaru lovokradica\nNa to Astevija Vilet (53) "posmatrač" iz Larga, navodi primer dojeće medvedice koja je ubijena tog prvog dana i iza koje su ostala dva mečeta koja ne mogu da sama opstanu u divljini "samo da bi neko okačio glavu mame kao trofej na zid svoje kolibe".\nmedved Životinje Amerika Severna Amerika Centralna Amerika Florida


Izvoz drvne industrije povećan za 9,2 posto Malak Janj d.o.o.\nIzvoz drvne industrije povećan za 9,2 posto\nDrvna industrija BiH prošle godine ostvarila je izvoz vrijedan oko 1,3 milijarde KM, što je za 9,2 odsto više nego 2016. godine, izjavila je danas sekretar Asocijacije drvne industrije i šumarstva pri Spoljnotrgovinskoj komori BiH Selma Bašagić.\nBašagićeva je na seminaru pod nazivom “Kako unaprijediti kvalitet izvoza drvne industrije BiH” u Sarajevu rekla da u strukturi izvoza najveće učešće ima namještaj 37,7 odsto, ili više od 505 miliona KM.\n“Trend povećanja izvoza nastavlja se i potrebno je i dalje raditi da bi se povećao posebno izvoz finalnih proizvoda”, istakla je Bašagićeva, te dodala da je potrebno unapređenje opremljenosti proizvodnih kapaciteta, kao i nivoa stručnog obrazovanja i kadrova.\nPrema njenim riječima, potrebno je stvoriti pretpostavke za povoljniji poslovni ambijent, za šta je neophodna podrška vlasti na svim nivoima.\nPotpredsjednik Spoljnorgovinske komore BiH Bruno Bojić rekao je da je drvna industrija jedna od najznačajnijih grana industrije koja bilježi sve bolje rezultate, te dodao da za njen dalji razvoj posebnu pažnju treba posvetiti brendiranju, uzimajući u obzir da je BiH u bivšoj SFRJ i regionu bila najprepoznatljivija kada je riječ o namještaju i drugim proizvodima od drveta.\nPrema njegovim riječima, u BiH se trenutno ne može ni proizvesti onoliko, koliko se može izvesti finalnih proizvoda drveta, posebno na tržište zapadnoevropskih zemalja, gdje se traži sertifikovana i kvalitetna roba.\nPredavač na seminaru Sanela Klarić rekla je da BiH ima tradiciju u drvnoj industriji, infrastrukturu, znanje, te dodala da, nažalost, nije imala velika ulaganja i nije prepoznala ovu granu privrede kao stratešku, koja ima veliku budućnost.\n“Drvo je građevinski materijal koji na svjetskoj sceni ima veliki značaj zbog svojih ekoloških vrijednosti. U svijetu se trenutno grade visoke zgrade od drveta. U Londonu postoji devetospratnica, u Beču se trenutno gradi zgrada od drveta sa 18 spratova, a Japanci imaju ambiciju da naprave zgradu sa 38 spratova od ovog građevinskog materijala”, istakla je Klarićeva.\nOna je podsjetila da je BiH nekada bila vodeća republika u bivšoj Jugoslaviji u izvozu prefabrikovanih kuća i to u Aziju i Ameriku, tako da bi i sada, uz unapređenje postojeće infrastrukture i uz saradnju sa stručnim kadrovima, ali iz uz strategiju i političku volju u zemlji, mogla da odgovori na zahtjeve svjetskih tržišta.\nPrema riječima Klarićeve, sve to moguće je uz iskorištavanje šuma na održiv način.\nKada je riječ o dizajnu kao bitnim elementom za unapređenje izvoza u drvnoj industriji, ona je istakla da BiH ne kaska za svijetom jer su ljudi u zemlji kreativni, što pokazuju brojne nagrade koje osvajaju na svjetskim takmičenjima.\nPredavač Murčo Obućina rekao je da se razvoj drvne industrije neposredno zasniva na znanju, odnosno kadrovima, u koje nije puno ulagano.\n“Kadrovi, posebno inženjerski, moraju biti neposredno uključeni u proizvodnju, vođenje procesa i kontrolu kvaliteta same proizvodnje, kako bi drvna industrija BiH mogla da unaprijedi svoj izvoz”, istakao je Obućina, koji je i profesor na Odsjeku za drvo na Mašinskom fakultetu u Sarajevu.\nCilj današnjeg seminara jeste da pruži informacije kompanijama o najnovijim tehnološkim rješenjima, kako napraviti brend i kako unaprijediti izvoz.


U toku međunarodni kamp „Povratak Ibisa“\nNa području Specijalnog rezervata prirode „Obedska bara“ u toku je 25. međunarodni volonterski ekološki radni kamp pod nazivom „Povratak Ibisa“, koji se u kontinuitetu održava od 1992. godine. Ovogodišnji volonterski radni kamp, koji traje od 20. avgusta do 2.septembra 2017, neposredno organizuju Mladi istraživači Srbije i Udruženja građana „Zeleni pogled“ …\nStupila na snagu zabrana plastičnih kesa u Keniji\nU Keniji je danas stupila na snagu zabrana proizvodnje, uvoza i korišćenja plastičnih kesa. Kazne za one koji prekrše naredbu kreću se od 38 hiljada dolara do četiri godine zatvora. Kamerun, Gvineja Bisao, Mali, Tanzanija, Uganda, Etiopija, Mauritanija i Malavi su države koje su već ranije ili uvele zakon ili …\nOdržana prezentacija brošure biološke raznovrsnosti Prokletija\nU Centru za posetioce NP „Prokletije“ u Gusinju, u sklopu projekta prekogranične saradnje „Priroda bez granica“, održana je prezentacija brošure koja treba da predstavi biološku raznovrsnost regije Prokletija. Na prezentaciji su učestvovali ljudi koji su radili na projektu i zvaničnici Opštine Plav, a vodili su je direktori projektne asocijacije Mikele …\nEkologija i ekološka bezbednost globalno postaju najvažnije u vođenju politike\nMinistar zaštite životne sredine Goran Trivan izjavio je u intervjuu listu Politika da svaki „zeleni dinar“ od taksi i naknada mora da bude potrošen na životnu sredinu i da će Evropska unija to postavljati kao uslov. Ekologija nije trošak, nego investicija za budućnost. Poslove vredne oko 15 milijardi evra, koliko …\nPrelepi Orjen će uskoro postati zaštićeni park prirode\nAgencija za razvoj i zaštitu Orjena ubrzano radi na stvaranju uslova za što skorije formiranje preduzeća Park prirode Orjen, što će biti presudan korak ka efikasnoj zaštiti i valjanoj valorizaciji tog planinskog zaleđa. Prema rečima eksperata iz Agencije za zaštitu životne sredine, Studija zaštite je u završnoj fazi i biće …\n1 … 286 287 288 289 290 … 407


Leskovčanin otišao u Ameriku za boljim životom, pa poginuo u nesreći na brodu - Svetionik.com\n10 mesto 1,496\n58 Leskovčanin otišao u Ameriku za boljim životom, pa poginuo u nesreći na brodu\nEmilija Mladenović @ juGmedia 2 mesto · 14.06.2021 15:25\nMiloš Marjanović (34) iz Leskovca, poginuo je juče u tragičnoj nesreći motornog broda na reci Meramek u blizini gradića Fentona, američka država Mizuri. Do nesreće je došlo nakon što se brod, u kome je pored Marjanovića bilo još pet srpskih državljana sa prebivalištem u regionu Čikaga, zakucao u kamenje u plitkom delu reke. Nakon udarca svi putnici broda su sleteli sa plovila, a Marjanović je na mestu poginuo, piše Serbian Times. Ostali putnici prebačeni su sa mesta nesreće u bolnicu. Dvoje je u međuvremenu pušteno, a troje zadržano, od kojih se jedan srpski imigrant nalazi u Odelenju intenzivne nege, u veoma teškom stanju. Miloš Marjanović, rodom iz Leskovca, živeo je u čikaškom predgrađu Brukfild, gde je radio u jednoj radionici za popravku kamiona. Prema saznanjima Serbian Timesa, u Čikagu živi i Marjanovićev rođeni brat, koji je pozvan da preuzme telo. Među preostalim putnicima broda nalaze se još dvojica mladića iz Leskovca, […] Članak Leskovčanin otišao u Ameriku za boljim životom, pa poginuo u nesreći na brodu se pojavljuje prvo na juGmedia.\nVidiš 3,039 vesti od ukupno 3,056.


Oslobađenje Alepa: Rusija i Sirija spremaju zajedničku operaciju - Sputnjik Srbija\n05:17 17 April 2021\n12:35 10.04.2016 (osveženo 12:37 10.04.2016) Preuzmite kraći link\nVazdušne snage Rusije i vojska Sirije spremaju zajedničku operaciju za oslobođenje Alepa, izjavio je premijer Sirije Vael el Halki tokom sastanka sa ruskim parlamentarcima.\n© AFP 2021 / MARTIAL TREZZINI / POOL\nSirijska opozicija spremna za direktne razgovore sa Damaskom\n„Zajedno sa našim ruskim partnerima spremamo operaciju za oslobođenje Alepa i blokiranje svih nelegalno naoružanih formacija koje se nisu pridružile primirju ili koje su narušile saglasnost o primirju“, izjavio je El Halki.\nRuska operacija u Siriji trajala je pet meseci i 14 dana. U njoj su učestvovale zajedničke snage avijacije i mornarice Rusije.\nRanije danas, sirijska vojska lojalna vlastima odbila je napad ujedinjenih snaga nekoliko terorističkih grupa u naselju Berna, 17 kilometara južno od Alepa.\n„Žestoke borbe se vode južno od Alepa. Sirijska vojska je odbila napad koji je organizovalo nekoliko terorističkih grupa pod vođstvom Nusra fronta u predgrađu naselja Berna. Uništene su živa sila neprijatelja i tehnika, a jedan automobil bio je ispunjen eksplozivom", rekao je izvor iz vojske za RIA Novosti.\nOd 30. septembra 2015. do sredine februara 2016, kada su počeli pregovori o prekidu vatre, ruska avijacija izvršila je više od 7,2 hiljada letova iz vazdušne baze Hmeim, uništivši više od 12,7 hiljada terorističkih objekata.


Propast liberalne demokratije u SAD i obrisi digitalnog totalitarizma – fasada je pala | Komentar dana\nPočetna strana > Rubrike > Komentar dana > Propast liberalne demokratije u SAD i obrisi digitalnog totalitarizma – fasada je pala\nU proteklom periodu biopolitika – koja još od Fukoa označava neoliberalizam kao kontrolu celokupnih populacija - u SAD se paralelno spojila sa neslavnim krajem Deborovog „društva spektakla“. Ovo ni najmanje nije slučajno jer je Amerika već preko tri decenije osnovni promoter političke, ekonomske i društvene neoliberalne hegemonije – i modela tzv. „liberalne demokratije“ koji je upravo propao pred očima celog sveta. Ipak, treba imati u vidu da - iako su SAD primarni akter - postoji i temeljnija razlika između transnacionalnih elita koje operišu na svetskom nivou tj. globalista sa jedne i većinskog naroda sa druge strane. Već izvesno vreme vode se politički i društveni - ali i kulturni i informacioni ratovi - između ova dva pola u velikom broju država.\nŠtaviše, tehnološki menadžment sećanja i mišljenja u najvećoj meri liči upravo na živi izraz Orvelove „1984“ koja upravo i opisuje kako se zapadna demokratija pretvara u totalitarizam\nTo je perspektiva u kojoj se pojavljuje i novi oblik totalitarizma na horizontu a to je totalitarizam američkih društvenih mreža. Jer, na delu je upravo demonstracija provizorne moći tehnoloških kompanija na tzv. glavnom javnom trgu 21 veka. Štaviše, tehnološki menadžment sećanja i mišljenja u najvećoj meri liči upravo na živi izraz Orvelove „1984“ koja upravo i opisuje kako se zapadna demokratija pretvara u totalitarizam. Ali, da bi se digitalna diktatura u SAD razumela neophodno je sagledati politički trenutak u kojem se ovo dešava. A to je sinhronizacija sa procesom koji je Ričard Has iz „Forin Afersa“ označio kao „početak post-američkog sveta“ dok je američki časopis „Nacionalni interes“ istakao kako „Amerika propada kao drevni Rim a može ponoviti i sudbinu Vajmarske republike“.\nSuštinska veza između procesa koji su prethodili zauzimanju Kapitola – i onih koji su usledili posle toga a čiji je vrhunac totalitarizam društvenih mreža – sadržana je upravo u razobličenju „liberalne demokratije“. Jer, ispostavilo se da u praksi ona nije ništa drugo nego intervencionizam u spoljnoj – a sada i domaćoj politici. Ako se setimo kako je Haberamas upotrebljavao izraz „fasadna demokratija“ možemo reći da je fasada sada zaista i pala obzirom da se američka liberalna demokratija pokazala farsičnom čak i na planu izbora. Ostale su ozbiljne sumnje u zvanične rezultate izbora zbog čega najmanje polovina Amerike danas ne veruje u finalni ishod.\nI u tome leži problem legitimiteta ne samo za novu Bajdenovu administraciju već za celokupan sistem SAD. Neslavnu ulogu odigrao je i američki vrhovni sud koji je, u najmanju ruku, morao uzeti u razmatranje primedbe pa makar ih sve i odbacio a činjenica kako to nije učinjeno u potpunosti je narušila poverenje. Narod kojem je poslednja instanca bila nada u pravosudni sistem je narod koji je sada ostao bez pravnih opcija. Koliko je ovo opasno pokazale su scene na Kapitolu koje nažalost mogu biti početak još većih i brojnijih nemira u SAD. Protesta će biti i sa strane desnice kao i sa levice, jer se i jedni i drugi osećaju izdanim od struktrura vlasti.\nProtesta će biti i sa strane desnice kao i sa levice, jer se i jedni i drugi osećaju izdanim od struktrura vlasti\nSve ovo je u direktnoj vezi sa tiranijom društvenih mreža jer se pokazalo kako su najveće kompanije do kraja involvirane u ovaj rat koji postaje sveopšti – i to na strani globalista. Zapravo, američke društvene mreže nikada nisu bile neutralne tj. praktično od početka su bile pristrasne forsirajući prvo implicitno a posle sasvim otvoreno tzv. „političku korektnost“ što je drugo ime za prikrivenu ideološku opredeljenost. Krajnja logička konsekvenca ovog procesa je upravo cenzura i grubo narušavanje slobode govora. Prvo je sve informacije koje se kose sa diskursom američkih „mejnstrim“ medija trebalo proglasiti za „lažne vesti“ a zatim su postepeno svi protivnici globalizma stigmatizovani kao „fašisti i rasisti“.\nSada se represija povećala do te mere da se sloboda govora uskraćuje polovini sopstvenog naroda jer svi koji nisu glasali za Bajdena sada su potencijalni „teroristi“ koje je čak potrebno prevaspitati\nSAD odlučile su da zadaju i konačan udarac „liberalnoj demokratiji“ tako što su prakse potpune dehumanizacije „neprijatelja“ – koje su decenijama primenjivale prilikom obojenih revolucija i „humanitarnih intervencija“ širom sveta – sada vratile kući i usmerile protiv sopstvenog naroda. Apropos licemerja i dvostrukih standarda treba se setiti kako su SAD nedavno u GS UN odbile upravo Rezoluciju protiv glorifikacije nacizma, neonacizma i svih savremenih praksi rasizma koju je predložila Rusija – i to upravo sa obrazloženjem kako se to kosi sa prvim amandmanom o slobodi govora. A sada se represija povećala do te mere da se sloboda govora uskraćuje polovini sopstvenog naroda jer svi koji nisu glasali za Bajdena sada su potencijalni „teroristi“ koje je čak potrebno prevaspitati.\nNajveći broj kritika novih totalitarnih praksi SAD stigao je upravo iz EU– i to prvo od Merkelove koja je godinama glavni promoter globalizma u Evropi ali joj je sasvim jasno kako je u cilju spasavanja Starog kontinenta neophodno okrenuti kormilo i smer kretanja. I to upravo kako bi se izbegao „američki scenario“ – a to je, u perspektivi, mogućnost čak i građanskog rata. Zato je Miliband govorio o potencijalnoj „balkanizaciji SAD“ koja ostaje kao najveća pretnja na horizontu.\nJedini izlaz iz ove bezmalo bezizlazne situacije bio bi da američke elite shvate propast liberalne demokratije tj. da razumeju promenu epoha i novi svet u nastajanju\nJedini izlaz iz ove bezmalo bezizlazne situacije bio bi da američke elite shvate propast liberalne demokratije tj. da razumeju promenu epoha i novi svet u nastajanju. Jer, ovaj svet će, pre svega, biti zasnovan na uverenju kako svaki narod i država imaju pravo da odlučuju o sopstvenom sistemu, političkom uređenju i sudbini. Ovo su postulati prave demokratije koja predstavlja izraz volje naroda kao i unutrašnju vezu suvereniteta i demokratije. SAD se nalaze na raskrsnici na kojoj još postoji minimalna mogućnost da u obliku novog prosvetiteljstva dozvole da narod obrazuje elitu ili da makar prepoznaju da se moraju okončati procesi represije i totalitarizma.\nU protivnom, pad liberalne demokratije biće puno više od toga: biće to i pad savremene imperije, njen silazak sa svetsko-istorijske scene kao i eventualni početak disolucije i političke, društvene i ekonomske propasti. Na kraju, pitanje je ko će preostati da brani poslednji bastion neoliberalizma i opkoljenu tvrđavu Kapitola.\n(Autor je viši naučni saradnik Instituta za političke studije u Beogradu)


Lekovito bilje Archives - U Prirodi je Lek\nPARAZITI: Naravite SMESU koja ČISTI CREVA od PARAZITA, detoksikuje, PODSTIČE MRŠAVLJENJE\nU Prirodi Je Lek\t Mar 1, 2022 0\nMaslinovo ulje HRANI kožu i NEGUJE, odlično je za kosu, ali se NE…\nAloja vera Bagrem Beli luk Bosiljak Celer Cimet Crna rotkva\nU Prirodi Je Lek\t Feb 23, 2021 0\nCeler je čest “gost” ukusnih salata i dodatak je raznim jelima. Mnogi tvrde da je sok od ove biljke veoma koristan za zdravlje. Bogat je vitaminima A, C i K, ali i kalcijumom, magnezijumom, fosforom i kalijumom. Istovremeno, siromašan…\nU Prirodi Je Lek\t Jul 30, 2020 0\nU Prirodi Je Lek\t Jul 20, 2020 0\nU Prirodi Je Lek\t May 28, 2020 0\nMoć zamrznutog limuna: Ovo su razlozi zašto i vi treba da zamrznete ovo citrusno voće! Limun je prepun vitamina C i ima brojne zdravstvene prednosti za organizam. Ali, najzdravija varijanta jeste smrznuti limun, i to konzumiranje…\nU Prirodi Je Lek\t Mar 3, 2020 0\nU Prirodi Je Lek\t Dec 30, 2019 0\nKAKO KOPRIVA POMAŽE DA BRZO SMRŠAMO: Ova biljka prži masne naslage, a evo kako je treba koristiti\nU Prirodi Je Lek\t Jun 14, 2019 0\nSuplementi za mršavljenje, razni preparati i stroge dijete često se pokazuju kao neefikasni u procesu mršavljenja, naročito ako želimo na duži rok da se rešimo viška kilograma, piše Lovesensa. Pored uravnotežene ishrane i redovnog…\nU Prirodi Je Lek\t Jun 1, 2019 0\nMoćna lavanda može mnogo toga i zato je uvek treba imati uz sebe, ističu aromaterapeuti. Petominutno udisanje mirisa esencijalnog ulja ove lekovite biljke smanjuje nivo kortizola, hormona stresa, za čak 24 procenta. Ovo saznanje…\nU Prirodi Je Lek\t Apr 30, 2019 0\nSemenke ove biljke sadrže visoku količinu esencijalnih masnih kiselina neophodnih za zdravlje srca i kardiovaskularnog sistema, ali i nervnog sistema i uopšteno odbrambenog sistema organizma. Stručnjaci preporučuju jednu kašiku lanenih…\nU Prirodi Je Lek\t Feb 24, 2019 0\nLeče sve, od glave do pete, a dostupne su svima! Lekovite biljke koriste se u narodnoj medicini još od antičkih vremena, a kroz istoriju smo naučili jako mnogo o pozitivnim učincima biljaka na naše telo. Pojedine vrste lekovitog…


MIROVIĆ: BEZBEDNOST DECE MORA BITI PRIORITET\nHome > Društvo > MIROVIĆ: BEZBEDNOST DECE MORA BITI PRIORITET\n7 Februara, 2022 7 Februara, 2022 admin103Leave a Comment on MIROVIĆ: BEZBEDNOST DECE MORA BITI PRIORITET\nPredsednik Pokrajinske vlade Igor Mirović izjavio je danas, nakon obilaska Centra za nestalu i zlostavljanu decu u Novom Sadu, koji je nastao iz Fondacije „Tijana Jurić“, da je neophodno da se svi još jače ujedinimo u borbi za očuvanje prava na bezbednost i život naše dece.\n– Ovo je važna oblast koju moramo da stavimo u prvi plan. Zahvaljujući nekadašnjoj Fondaciji, danas Centru za nestalu i zlostavljanu decu, i njihovim inicijativama i sugestijama, mnogo toga je učinjeno kako bi ova oblast postala vidljivija. Zahvaljujući tome su 2015. godine usvojene promene odgovarajućih zakona tako da nadležni organi mogu brže reagovati kada je reč o prijavama za nestanak dece – izjavio je Mirović.\nOn je istakao da će i u delu inicijative za izmene odgovarajućih zakona koje se odnose na postavljanje sistema „Amber alert“ za brzo obaveštavanje o nestanku dece, ova organizacija imati punu podršku Pokrajinske vlade.\n– Očekujem da ćemo u najskorije vreme imati i taj dodatni, društveni i tehnološki odgovor koji savremeno društvo može da pruži kada je reč o brzini reagovanja na prijavu nestanka deteta – naveo je Mirović.\nU narednom periodu, kako je najavio, Pokrajinska vlada će finansirati projekte Centra koji se odnose na saradnju sa centrima za socijalni rad kada je reč o programima prevencije, rada sa porodicama i decom u riziku.\nPredsednik Centra za nestalu i zlostavljanu decu Igor Jurić uručio je predsedniku Miroviću zahvalnicu zbog toga što je, kako je naveo, i lično i kao predsednik Pokrajinske vlade, zadužio ovu organizaciju, koja je zahvaljujući toj podršci realizovala brojne programe.\n– Počastvovan sam što sam dobio zahvalnicu Centra iz ruke jednog velikog borca čiji rad podržavam od prvog dana zbog toga što je sa svojim saradnicima učinio mnogo kako bi se unapredila ova važna oblast i tako će biti i u budućnosti“, rekao je Mirović.\nPredsednik Centra Igor Jurić rekao je da se ta organizacija bavi bezbednošću dece, problemom nestale i zlostavljane dece.\n– Naše ambicije su da Centar dobije svoje prostorije gde će raditi sa decom u riziku, da svoj doprinos vezan za bezbednost dece na internetu podigne na još viši nivo i da registar nestalih lica dobije još bolju formu u okviru koje bi zaživeo sistem „Amber alert“ – za brzo obaveštavanje o nestanku decu – izjavio je Jurić istakavši da se Mirović, pomažući Centru, zalaže za dobrobit dece naše zemlje.\nAKCIJA GRADA SREMSKA MITROVICA I SAVETA ZA BEZBEDNOST SAOBRAĆAJA – BESPLATNA AUTO SEDIŠTA ZA BEBE ROĐENE U 2022. GODINI\nZMAJEVCI SE PLASIRALI NA OKRUŽNO PRVENSTVO U ODBOJCI\nPREDSTAVA – KABARE “PREKVALIFIKACIJA” U POZORIŠTU “DOBRICA MILUTINOVIĆ”\nKONCERT OPERSKIH ARIJA VEČERAS U MITROVAČKOJ GALERIJI\nMITROVAČKI MUZIČARI ODRŽALI JOŠ JEDAN HUMANITARNI KONCERT ZA SVOJU SUGRAĐANKU NATAŠU NEDIĆ


Slepe i slabovide žene su diskriminisane - ecofeminizam\nPoverenica za zaštitu ravnopravnosti Brankica Janković 20. juna je govorila na svečanom otvaranju dvodnevnog skupa „Savetovanje Saveza slepih i slabovidih žena Srbije“ koji je u organizaciji Saveza slepih održan u Vrnjačkoj Banji. Poverenica Janković podsetila je da prema broju pritužbi, osobe sa invaliditetom, pored žena, spadaju u najdiskriminisaniju populaciju u Srbiji, a da to potkrepljuju i rezultati istraživanja Poverenika za zaštitu ravnopravnosti koji govore da ovu društvenu grupu građani i građanke vide kao najugroženiju. Prema njenim rečima, žene sa invaliditetom su u riziku od višestruke diskriminacije, a to se posebno odnosi na žene i devojčice sa mentalnim poteškoćama. Upravo zbog toga najveći broj preporuka iz godišnjeg izveštaja Poverenika odnosi se na unapređenje položaja osoba sa invaliditetom i pitanja rodne ravnopravnosti. Pored toga, poverenica je kao primere navela poslednje preporuke mera koje su upućene Ministarstvu za rad, zapošljavanje, boračka i socijalna pitanja, Ministarstvu pravde, Javnobeležničkoj komori i drugim organima u vezi sa ostvarivanjem prava osoba sa invaliditetom. Preporuke su se odnosile na otklanjanje problema prilikom pružanja usluga i korišćenja pečata sa ugraviranim faksimilom, kao i u vezi sa oslobođenjem od plaćanja uvećane nagrade za posao javnog beležnika zbog učestvovanja pozvanih svedoka ili tumača i slično.\nPoverenica je ukazala na važnost saradnje sa civilnim sektorom i istakla da su ovo primeri kako se zajedničkim aktivnostima u konkretnim slučajevima, doprinosi sveukupnom unapređenju položaja osoba sa invaliditetom.\nNa ovaj način, stvaraju se mogućnosti da osobe sa invaliditetom postanu aktivni i ravnopravni članovi društva, zaključila je poverenica Janković i pozvala sve prisutne da se u konkretnim slučajevima diskriminacije obrate Povereniku za zaštitu ravnopravnosti.\nNa skupu su govorili i predsednik Saveza slepih Srbije Miodrag Stošić, potpredsednica Saveza Jelena Stojanović, zatim Vesna Bondžić iz Ženskog centra “Milica” i drugi.\ndiskriminacija, slabovide, slepe, žene sa invaliditetom\n← Srednoškolci iz programa dualnog obrazovanja\n2016: 25 godina NEWW →


Manje poseta Ajfelovoj kuli posle terorističkih napada – Plus Radio\nHome / Putovanja / Manje poseta Ajfelovoj kuli posle terorističkih napada\nManje poseta Ajfelovoj kuli posle terorističkih napada\nBy Plus Radio on 22/01/2016 Vrijeme: 17:45\nAjfelovu kulu, jednu od najposećenijih turističkih atrakcija u svetu, posetioci sve više izbegavaju nakon novembarskih terorističkih napada.\nProšle godine je „gvozdenu damu“ posetilo nešto manje od sedam miliona ljudi, što je pad od 2,5 odsto u poređenju sa 2014. godinom, kada je zabeleženo 7,1 milion turista, saopštila je kompanija SETE, koja se stara o 126 godina starom spomeniku.\n„Pre tragičnih događaja koji su pogodili francusku prestonicu u novembru 2015. godine, posete su bile u porastu za jedan procenat“, navodi se u saopštenju, prenosi AFP.\nVećinu posetilaca, blizu 80 odsto, čine stranci, ponajviše iz SAD, Kanade, Velike Britanije, Španije i Italije, precizirala je SETE.\nOva kompanija navodi da je broj turista iz severne Amerike i zapadnoevropskih zemalja stabilan, ali da ima manje Rusa i više Indijaca i Kineza, kao i Brazilaca.\n← Previous Story CG: Bivši koncentracioni logor postaje luksuzno letovalište\nNext Story → Kina uskoro otvara najduži stakleni most između planina


ANA BRNABIĆ SA NESTRPLJENJEM ČEKA MEČ: Očekujem da Zvezda pobedi Šerif 3:0 | Novosti.rs\n"Očekujem 3:0, ne bih sada da baksuziram, samo neka daju sve do sebe i pobediće", rekla je Brnabić u Leskovcu upitana za očekivanje od prvog meča trećeg kola Kvalifikacija za Ligu šampiona.\nPredsednica Vlade rekla je za TV Prva da sa nestrpljenjem čeka da gleda utakmicu.\nTimu Dejana Stankovića, ukoliko savlada Šerif sledi duel za grupnu fazu Lige šampiona sa boljim iz dvomeča Legije i Dinama iz Zagreba.\nUtakmica počinje u 21. sat na stadionu Rajko Mitić, čiji je kapacitet smanjen na 50 procenata, tako da se očekuje oko 28.000 gledalaca.\nAna Brnabić FK Crvena zvezda FK Crvena zvezda vesti FK Šerif fudbal Liga šampiona kvalifikacije za Ligu šampiona


Back SPORT SPORT ODBOJKA: Jović novi predsednik OK Borac\nčetvrtak, 10 maj 2012 15:11\nU svečanoj sali Mesne zajednice u četvrtak 12. aprila, održana je izborna skupština Odbojkaškog kluba Borac, na kojoj je postavljeno novo rukovodstvo tog sportskog kolektiva. Sastanak je vodio Boža Kojić, sada već bivši generalni sekretar kluba, koji je u OK-u Borac od njegovog osnivanja.\n- Uspešno smo okončali još jednu sezonu u prvoligaškom društvu, koja je možda mogla da bude rezultatski bolja, ali moramo biti zadovoljni. Borac već 17 godina igra u saveznom rangu, postao je ozbiljna sportska institucija, ali smatram da je došlo vreme za promene u rukovodećim strukturama kluba. Predsednik Radomir Tucakov i ja ne možemo više sami. Naravno da je bilo i grešaka, da je moglo da se radi i bolje, ali kada podvučem crtu, zadovoljan sam urađenim i ponosan sam što sam deo istorije Borca - rekao je Boža Kojić.\nSkupštini su prisustvovali brojni bivši i sadašnji igrači, kao i Darko Jovičić, predsednik Sportskog saveza našega grada. - Koliko sam mogao, toliko sam uradio. Za vreme mog mandata Borac je dva puta igrao u Superligi, a najradosniji sam zbog toga što je većina igrača iz Starčeva i Pančeva. Ostaću u klubu, ali ću pomagati mlađim kategorijama, jer smatram da je to budućnost Borca - istakao je Radomir Tucakov Lala, sada već bivši predsednik Borca.\nPotom je na red došao izbor novih čelnika ovog uspešnog sportskog kolektiva. Za prvog čoveka OK-a Borac, na period od pet godina, jednoglasno je izabran Jovan Jović.\n- Znam da sam preuzeo “vruć krompir“, ali spreman sam da se uhvatim u koštac s problemima. Zahvalio bih Lali i Bošku, jer su u teškim vremenima sačuvali naš Borac, kao i treneru Voji Pavloviću, koji je dao veliki doprinos očuvanju kluba - rekao je novi predsednik Borca.\nPored Jovana Jovića, članovi novog Upravnog odbora kluba iz Starčeva postali su i Zoran Manić, Darko Tomić, Stojan Radanović, Radomir Tucakov, Dragan Dobreskov i Goran Dramićanin, a po jedno mesto ostalo je za predstavnika Mesne zajednice (biće popunjeno posle izbora) i za budućeg sponzora kluba. U Nadzorni odbor su ušli Borisav Stojković (predsednik), Slobodan Jančikin i Boža Kojić. - Dugogodišnji sam član ovog kluba, bivši igrač, i svakako mi je drago da mogu da pomognem. U dogovoru s predsednikom Jovićem, pokušaćemo da zajedničke projekte sprovedemo u delo. Kao samostalni preduzetnik, daću skroman doprinos klubu, ali ću kao zamenik predsednika pokušati da privučem što više sponzora – rekao je Zoran Manić.\nPrisutnima se na kraju obratio i Darko Jovičić, koji je rekao: - Odbojka je veoma ozbiljan sport, a Borac je jedan od retkih klubova s takvim kontinuitetom igranja u saveznom rangu. Hvala Lali i Bošku na svemu što su uradili, a istakao bih da ovaj klub ima i dobrog trenera koji zna svoj posao. Sportski savez nema mogućnost da određuje bilo šta, ali može da utiče na nešto. Zna se da političari odlučuju o svemu i mislim da je za Borac najbolje da ima dobar odnos s Mesnom zajednicom. Novom rukovodstvu želim mnogo uspeha u radu i savetujem mu da bude uporno u svojim nastojanjima.\nSala starčevačke Mesne zajednice bila je ispunjena pozitivnom energijom. Pred Borcem je još mnogo izazova...


M:tel – Pet pobjednika drugog “Ap takmičenja”\n04.02.2019. / 13:08\nBANJALUKA, Kompanija “M:tel” nagradila je pet najboljih radova u okviru drugog “Ap takmičenja” na nivou BiH u kreiranju mobilnih aplikacija za “android” ili “IOS”, čiji će kreatori u februaru u Podgorici učestvovati na regionalnom takmičenju sa vršnjacima iz Srbije i Crne Gore.\n“Svi autori najboljih aplikacija i njihovi mentori osvojili su pametne mobilne telefone, a pobjednike regionalnog `Ap` takmičenja čeka putovanje na svjetsku konferenciju “ID teheks šou” /IDTechEx/ u Berlinu”, saopšteno je iz “M:tela”.\nPrema ocjeni stručnog žirija iz kompanije, među pobjednicima takmičenja na nivou BiH su autori i njihovi mentori iz Saobraćajne i elektro škole Doboj, koji su napravili aplikaciju “Elektrotehnika”, namijenjenu učenicima prvog razreda elektrotehničke struke za lakše usvajanje znanja iz predmeta Osnovi elektrotehnike jedan.\nMeđu pet prvonagrađenih su i aplikacije banjalučke Gimnazije “Zvučna radionica” i “Šta jedem?”, aplikacija “Knof” Srednje škole “28. juni” iz Istočnog Sarajeva, te aplikacija “Akva.io” učenika Gimnazije iz Mostara.\nIz “M:tela” su naveli da, podržavajući znanje, drugu godinu realizuju ovo takmičenje kao društveno odgovorni projekat.\nTakmičenje je namijenjeno učenicima iz 21 srednje škole u BiH, koji na ovaj način imaju priliku da pokažu svoje znanje, kreativnost i dobre ideje. Srna\nTagovi: ap takmičenjeizbormtel


Srbiju volimo - Širom Srbije - Tesla dani\nPosetioci će u okviru programa inspirisanog Teslinim životom i radom moći da zavire u stare hidroelektrane Elektroprivrede Srbije i da vide kao je i u stogodišnjim kabinetima Elektrotehničkog fakulteta Tesla "pravio gromove".\nTakođe će moći da pogledaju kako je Tesla proizvodio bežičnu energiju i loptaste munje, kao i da uz pomoć neobične igre uđu duboko u njegov um i izgubite se u genijalnom i čudesnom svetu koji je stvorio.\nPosetioci će imati priliku i da saznaju zašto je baš Đorđe Stanojević čovek koji je osvetlio celu Srbiju.\n"Tesla dani su sačinjeni od niza mahom besplatnih programa, koji će se istovremeno odvijati u više desetina ustanova, kao i na otvorenim prostorima u gradovima širom Srbije", navela je Manuela Graf iz Zavoda za proučavanje kulturnog razvitka.\nGraf, koja je i generalni menadžer Klastera puteva kulture, je dodala da će poseban spektakl povodom Teslinog rođendana prirediti Elektroprivreda Srbije.\n"Očekuju nas i brojne izložbe, performansi, radionice, eksperimenti, predavanja, kao i razna druga dešavanja inspirisana Teslom i njegovim životom, Đorđem Stanojevićem, vremenom elektrifikacije i industrijalizacije Srbije", dodala je ona.\nManifestacija Tesla dani deo je rute Putevima Tesle kroz Srbiju, koja obuhvata Muzej Nikole Tesle, Beograd iz ugla Nikole Tesle - sve ono što je Tesla video i obišao kada je 1892. godine posetio Beograd, Negotin kao rodni grad Đorđa Stanojevića, i 10 malih starih hidroelektrana Elektroprivrede Srbije, koje su pravi mali živi muzeji, a nastale su mahom zahvaljujući velikom prijateljstvu i saradnji Tesle i Stanojevića.\nNa Putevima Tesle je i Muzej Jovana Jovanovića Zmaja u Sremskoj Kamenici, Teslinog omiljenog pesnika, zatim manastir Šišatovac odakle potiče Teslina ljubav prema golubovima, kao i Zavičajni kompleks Mihajla Idvorskog Pupina, Teslinog savremenika, prijatelja i donekle rivala.\nSpecijalna dešavanja Tesli u čast pripremaju brojne članice Klastera: Muzej Nikole Tesle, Elektrotehnički fakultet, Univerzitetska biblioteka "Svetozar Marković", Turistička organizacija Srbije, Adrenalin escape rooms, Zavod za proučavanje kulturnog razvitka, Turistička organizacija Niša, Balkan magnet suveniri...\nPokrovitelji Tesla dana su Ministarstvo trgovine, turizma i telekomunikacija, Elektroprivreda Srbije, Sćneider Electric i Trizma.\nKlaster puteva kulture prvi put je prošle godine organizovao jednodnevnu otvorenu manifestaciju posvećenu Tesli u 10 gradova širom Srbije kojoj je prisustvovalo više hiljada posetilaca.


Oprez prilikom vožnje – Semendria\nOprez prilikom vožnje\n09. januar 2014. DRUŠTVO – Poslednje dane prošle godine i početak 2014. godine obeležilo je nekoliko teških saobraćajnih nezgoda. Zbog toga, Agencija za bezbednost saobraćaja podseća na povećan rizik i otežane uslove u saobraćaju zbog magle, vlažnih i mestimično klizavih kolovoza.\nVozači posebno moraju biti oprezni u ranim jutarnjim satima, kada je zbog magle vidljivost smanjena često na 50, a na pojedinim deonicama, posebno u kotlinama i duž rečnih tokova i na 10 metara. Stoga apelujemo na sve učesnike u saobraćaju da povećaju oprez, posebno u pogledu brzine kretanja svog vozila i u odnosu na ponašanja ostalih učesnika u saobraćaju. U gradskim sredinama naročito je važno povećati oprez u blizini pešačkih prelaza, zonama škola i na semaforisanim raskrsnicama, pre svega zbog većeg prisustva dece i ostalih pešaka. Obaveza korišćenja dnevnih svetala je propisana Zakonom o bezbednosti saobraćaja na putevima, a u uslovima smanjenja vidljivosti posebno dolazi do izražaja važnost ove zakonske odredbe. Na vangradskim deonicama savetujemo veći oprez u krivinama, posebno onim sa većim radijusom, gde usled veće brzine kretanja i slabijeg prijanjanja pneumatika na kolovoz može doći do smanjenja upravljivosti i gubitka kontrole nad vozilom. U slučaju izuzetno guste magle kada je vidljivost manja od 50 metara, preporučujemo da brzina kretanja vozila ne bude veća od 30 km/h. U takvim uslovima, kao preventivnu meru, preporučujemo uključivanje sva četiri pokazivača pravca. U ovim slučajevima posebno je značajno poštovanje saobraćajne signalizacije.\nSkrećemo pažnju da je povećana pažnja neophodna na mostovima, nadvožnjacima, duž rečnih tokova i na putevima koji nisu prioritet u pogledu održavanja. Čak i kada je spoljna temperatura iznad nivoa na kojem se stvara led, podsećamo da je moguća poledica u senovitim delovima puta ili na mostovima i nadvožnjacima.\nPosebno je važno da se deca prevoze na bezbedan način. Podsećamo da je u poslednjem petogodišnjem periodu (od 2009. do 2013. godine) u saobraćajnim nezgodama u Srbiji poginulo 90 i povređeno 8.116 dece. Najviše dece stradalo je u svojstvu putnika u putničkim automobilima. U poslednje dve godine skoro 50% nastradale dece je bilo u svojstvu putnika. Kada je reč o procentu poginule dece, više od 60% njih bili su putnici u vozilu.\nAgencija za bezbednost saobraćaja je tokom 2013. godine u saradnji sa Saobraćajnim fakultetom u Beogradu realizovala istraživanje i snimanje indikatora bezbednosti saobraćaja koji služe za praćenje i ocenu stanja bezbednosti saobraćaja. Jedan od snimanih indikatora odnosi se na upotrebu sistema zaštite dece u putničkim vozilima. Kada se podaci o broju saobraćajnih nezgoda sa nastradalom decom uporede sa rezultatima istraživanja indikatora, a posebno sa podacima o upotrebi zaštitnih sistema za decu i upotrebi sigurnosnih pojaseva na zadnjem sedištu, jasno je da Republika Srbija ima veliki problem sa ponašanjem učesnika u saobraćaju u pogledu korišćenja zaštitnih sistema u vozilu. Obaveza korišćenja bezbednosnih sedišta za decu do 3 godine starosti i obaveza korišćenja sigurnosnih pojaseva na zadnjem sedištu je propisana Zakonom o bezbednost saobraćaja na putevima. U praksi, korišćenjem ovih sistema zaštite, smrtno stradanje dece u saobraćaju može se smanjiti za više od 50%.\nI pored navedene zakonske obaveze procenat upotrebe sigurnosnih pojaseva na zadnjem sedištu u Srbiji iznosi 3,1%, dok procenat upotrebe zaštitnih sistema za decu (pre svega sigurnosnih sedišta) iznosi 32%. U poređenju sa evropskim zemljama navedeni podaci svrstavaju Srbiju u zemlje sa najnižom stopom upotrebe zaštitnih sistema za decu i sigurnosnih pojaseva na zadnjem sedištu u putničkim vozilima u Evropi. Zbog toga je i broj smrtno stradale dece u saobraćajnim nezgodama u Srbiji znatno veći nego u zemljama u kojima su deca obezbeđena sedištima i pojasevima. Takođe, broj smrtno stradalih lica u saobraćaju bio bi znatno manji, kada bi procenat korišćenja sigurnosnih pojaseva kako na prednjim tako i na zadnjim sedištima bio povećan.\nZbog toga je izuzetno značajno, naročito u ovako složenim uslovima za odvijanje saobraćaja, da se prevoženje dece u putničkim automobilima obavlja uz korišćenje bezbednosnih sedišta i sigurnosnih pojaseva. Naravno, korišćenje sigurnosnih pojaseva je važno i za odrasle osobe i to i na prednjim i na zadnjim sedištima.\n« Pilota zmaja spržio dalekovod\nŽelezara ide u ruke Vestvudu? »